mteb/MIRACLReranking huggingface dataset:
রেনেসাঁ (ব্যান্ড) রেনেসাঁ বাংলাদেশের একটি অন্যতম জনপ্রিয় ব্যান্ড যা ১৯৮৫ সালে গঠিত হয়।এই ব্যান্ডের সবাই ছোটবেলা থেকে গান করছেন বা বাদ্যযন্ত্র বাজাচ্ছেন ।১৯৮৫ সালে নকীব খান সোলস ছেড়ে ঢাকায় আসার পর এই ব্যান্ড গঠন করেন। গঠনের পর তাদের মধ্যে চলছিল ব্যাপক আলোচনা, গানের কাঁটাছেড়া, যোগ-বিয়োগ। নকীব খান বলেন- ‘তখন দেশে রক গানের জোয়ার চলছে। আমরা চাচ্ছিলাম সেখান থেকে বেরিয়ে এসে নতুন কিছু করতে। মেলোডিয়াস, শক্তিশালী লিরিকস নিয়ে বাংলা গান করতে আমাদের দারুণ আকাংঙ্খা হচ্ছিল।’ 
রেনেসাঁর অন্যতম সদস্য নকীব খান বলেন, ‘যেহেতু আমরা সবাই চাকরি নিয়ে ব্যস্ত থাকি তাই একটু সময় নিয়ে অ্যালবামের কাজগুলো করতে হয়। তা ছাড়া আমাদের ব্যান্ডের সবাই গানের ব্যাপারে খুবই সিরিয়াস। গানের গুণগত মানের ব্যাপারে আমরা কখনোই আপস করতে রাজি নই।’ নকিব খান ও পিলু খান টু বি কনটিনিউড... নামের একটি ছবিতে ‘তোমার কষ্টের চিৎকারে জন্ম নিলাম আমি’ শিরোনামের গান গেয়েছেন যে ছবিটি পরিচালনা করছেন ইফতেখার ফাহিম। ২০০৯ সালে এবিসি রেডিওর ঈদ আনন্দ আয়োজনে স্টুডিও কনসার্টে অংশ নেয় রেঁনেসা ব্যান্ড।
উইনিং (ব্যান্ড) উইনিং বাংলাদেশের একটি ব্যান্ড যা ১৯৮৩ সালের ১লা জানুয়ারি গঠিত হয়। ব্যান্ডটি ৯০-এর দশকে বাংলাদেশে জনপ্রিয়তা অর্জন করে।
এস আই টুটুল শৈশব থেকেই টুটুল নিজেকে সঙ্গীতে নিয়োজিত রেখেছেন এবং সঙ্গীতকে পেশা হিসেবে গ্রহণ করেছেন। যদিও তিনি পিয়ানোর উপর প্রশিক্ষণ নিয়েছেন তবুও তিনি বিভিন্ন ধরনের বাদ্যযন্ত্র বাজাতে পারেন। টুটুল নিজেই একজন শব্দ প্রকৌশলী। টুটুল মূলত এল আর বি ব্যান্ড এর একজন সদস্য ছিলেন। পরবর্তীতে তিনি "ফেস টু ফেস" নামে একটি ব্যান্ড দল গঠন করেন যা ২০০৫ সালে "ধ্রুবতারা ব্যান্ড" নামে আত্মপ্রকাশ করে।
দারুচিনি দ্বীপ নামক চলচিত্রে সঙ্গীত পরিচালনার জন্য তিনি ২০০৭ সালে বাংলাদেশ জাতীয় চলচিত্র সেরা সঙ্গীত পরিচালকের এবং ২০১০ সালে সেরা প্লেব্যাক সঙ্গীত শিল্পীর পুরষ্কারে ভূষিত হন। তিনি ভারতের চেন্নাইয়ের আন্তর্জাতিক চলচিত্র উৎসবে নিরন্তর চলচিত্রের জন্য সঙ্গীত পরিচালক হিসেবে ২০০৬ সালে আন্তর্জাতিক পুরস্কার লাভ করেন।
শারমিন সুলতানা সুমি শারমিন সুলতানা সুমি (সুমি নামে বেশি পরিচিত) হলেন একজন বাংলাদেশী সঙ্গীতশিল্পী। তিনি বাংলাদেশী জনপ্রিয় ব্যান্ড দল চিরকুট এর প্রধান গায়িকা।
ডেমোনিক রিজারেকশন ২০০২ সালে ব্যান্ডটি ভেঙ্গে যায় ও ২০০৩ সালে আবার গঠিত হয়। তাদের গানের ধারা ব্ল্যাকেন্ড ডেথ মেটালের দিকে ধাবিত হয়। ২০০৫ সালে তাদের ২য় অ্যালবাম আ ডার্কনেস ডিসেন্ডস প্রকাশিত হয় যা সারা বিশ্বে সমাদৃত হয় সমালোচক মহলে। মেটাল অবজার্ভার ম্যাগাজিন ১০-এ ৯ দেয় অ্যালবামটিকে, যা ভারতীয় মেটাল গানের ইতিহাসে স্বরণীয় হয়ে থাকবে। এই অ্যালবাম একটি স্বাধীন রেকর্ড লেবেল ডেমনস্টিলারের জন্ম দেয় যা ভারতের শীর্ষ মেটাল ব্যান্ডদের অ্যালবাম প্রকাশ করে এবং যার মালিকানা ডেমোনিক রিজারেকশন ব্যান্ডের দ্যা ডেমনস্টিলারের। তাদের ৩য় বারের স্টুডিও প্রকাশনা একটা ইপি বিয়ন্ড দ্যা ডার্কনেস যা একটা খন্ডিত অ্যালবাম রাইজ অব দ্যা ইস্টার্ন ব্ল্যাডে প্রকাশ হয়। এখানে পাকিস্তানের ব্যান্ড ডাস্ক ও বাংলাদেশের ব্যান্ড সীভিয়র ডিমেনশিয়ার ইপিও প্রকাশিত হয়। বিখ্যাত প্রামাণ্যচিত্র নির্মাতা স্যাম ড্যুন তার গ্লোবাল মেটাল নামের প্রামাণ্যচিত্রে এই ব্যান্ডকে তুলে ধরেন। গ্লোবাল মেটালে আরো ছিল ল্যাম্ব অব গড, সেপালচুরা ও ইন ফ্লেমস-এর মতো ব্যান্ডের অংশ গ্রহণ।২০০৯ সালের ফেব্রুয়ারিতে তারা ওপেথ ব্যান্ডের সাথে গান করে ও আমন আমার্থ ও টেক্সচার ব্যান্ডের সাথে গান গায় ঐ বছরের ডিসেম্বরে। ২০১০ সালের জানুয়ারিতে তাদের অ্যালবাম দ্যা রিটার্ন টু ডার্কনেস মুক্তি পায় ও এরপরই তারা দ্যা রিজারেকশন ফেস্টিভ্যালে অংশ সারা দেশ জুড়ে। সফল ১০ বছর পূর্তিতে তারা ২০১০ সালে এপ্রিলে নরওয়ের মর্যাদাপূর্ণ ইনফারনো মেটাল ফেস্টিভ্যালে অংশ নেয় ও আগস্টে চেক প্রজাতন্ত্র-এ ব্রুটাস অ্যাসাল্ট ফেস্টিভ্যালে অংশ নেয়।
সুমন (ব্যান্ড সঙ্গীত শিল্পী) সাইদুস সালেহীন খালেদ সুমন (জন্মঃ ৮ জানুয়ারি ১৯৭৩) বাংলাদেশের অন্যতম জনপ্রিয় ব্যান্ড অর্থহীনের প্রতিষ্ঠাতা এবং দলনেতা। তিনি মূলত গায়ক এবং বেস গীটার বাজিয়ে থাকেন। তবে কখনো কখনো তাকে একোস্টিক গীটার কিংবা কী-বোর্ড হাতেও দেখা যায়। সঙ্গীত জগতে সুমন বেস-বাবা নামে বহুল পরিচিত।
ফসিলস্‌ (ব্যান্ড) ২০০৫ সালে ম্যানেজার পরীক্ষীত কে অব্যাহতি দেয়ার পর ফসিলস-এর ম্যানেজার হন রুপম ইসলাম এর স্ত্রী রূপসা দাশগুপ্ত এবং ব্যান্ডের গিটারবাদক ও কণ্ঠশিল্পী দীপ ঘোষ। ২০০৭ সালে “ঢাকা রক ফেস্ট” এ প্রথম বারের মত বাংলাদেশে উন্মুক্ত কনসার্টে অংশ নেন। এ অনুষ্ঠানে মাইলস ব্যান্ড সহ আরও শীর্ষস্থানীয় পাঁচটি বাংলাদেশের ব্যান্ড সঙ্গীত পরিবেশন করে।
গজিরা ব্যান্ডটি গডজিলা নামে ভিক্টিম, পসেসড ও স্যাচুরেট নামের তিনটি ডেমো ছাড়ে যথাক্রমে ১৯৯৬, ১৯৯৭ ও ১৯৯৯ সালে। ১৯৯৯ সালে সেপ্টেম্বরে ক্যানিবাল করপস, এডজ অব স্যানিটি, ইম্পাল্ড নাজারেন ও ইমমরটাল ব্যান্ডকে কনসার্টে সহযোগিতা করার সময় তাদের নাম নিয়ে আইনী জটিলতা সৃষ্টি হয়। তাই তারা তাদের নাম পরিবর্তন করে রাখে গজিরা। তাদের সর্বশেষ ডেমো উজডম কামস ও ডেব্যু অ্যালবাম টেরা ইঙ্কগ্নিটা বাজারে আসে গজিরা নামে ব্যান্ডটি গডজিলা নামে ভিক্টিম, পসেসড ও স্যাচুরেট নামের তিনটি ডেমো ছাড়ে ২০০০ ও ২০০১ সালে। ব্যান্ডটি তাদের ২য় স্টুডিও অ্যালবাম দ্যা লিঙ্ক বাজারে ছাড়ে ২০০৩ সালে। প্রথম ২টি অ্যালবামের সাফল্যের পর তারা তাদের লাইভ পারফরম্যান্স নিয়ে বাজারে ছাড়ে একটি ডিভিডি যার নাম দ্যা লিঙ্ক আলাইভ। ২০০৫ সালে গজিরা ফ্রান্স ভিত্তিক লিসেনেবল রেকর্ডসের সাথে চুক্তি সাক্ষর করে ফ্রান্সের বাইরে তাদের অ্যালবাম ফ্রম মার্স টু সাইরাস বাজারজাত করার জন্য। ২০০৬ সালের শেষের দিকে গজিরা ব্যান্ড চিল্ড্রেন অব বডমের সাথে আমেরিকা সফর করে যেখানে শেষের দিকে যোগ দেয় আমন আমার্থ ও সাঙ্কটিটি ব্যান্ড ওপেনার হিসেবে। তারা ট্রিভিয়াম ব্যান্ডকে সহযোগিতা করে ২০০৭ সালে তাদের ইংল্যান্ড সফরের জন্য, যাতে আরো ছিল সাঙ্কটিটি ও অ্যানিহিলেটর ব্যান্ড। পরে তারা ল্যাম্ব অব গডকে সহযোগিতা করে তাদের আমেরিকা সফরে সাথে আরো ছিল ট্রিভিয়াম ও মেসিন হেড। ২০০৭ সালের শেষের দিকে তারা রেডিও রিবেলিয়ন সফরে অংশ নেয় যাতে ছিল বেহেমথ ,জব ফর আ কাউবয় ও বিনীথ দ্যা ম্যাসাকার। ২০০৭ সালের শেষের দিকে লিসেনেবল রেকর্ডস তাদের ১৯৯৭ সালের ডেমো পসেসডকে সীমিত আকারে আবার বাজারে ছাড়ে।
রায়ান স্টার স্টার এর জন্ম হয় রায়ান স্টার কুলচিন্সকি হিসেবে হান্টিংটন, নিঊ ইয়র্ক এ। তিনি বড় হয়ে ওঠেন ডিক্স হিল এ। তিনি ১৪ বছর বয়সে স্টেজ নামে তাঁর প্রথম ব্যান্ড গঠন করেন। সেই ব্যান্ড ২০০৪ সালে ম্যাভেরিক রেকর্ডস এর অধীনে তাদের নিজেদের নামে প্রথম ব্যান্ড গঠন করেন। হাই স্কুলে থাকাকালীন ব্যান্ডটি মার্কারী লাউঞ্জ বাজাত। যখন ব্যান্ড বিভক্ত হয়, স্টার হয়ে ওঠে একক শিল্পী এবং ২০০৫ সালে তার স্বাধীনভাবে তৈরিকৃত অভিষেক একক অ্যালবাম প্রকাশ করেন যার নাম ছিল "Songs from the Eye of an Elephant"।
নেমেসিস (বাংলাদেশী ব্যান্ড) নেমেসিস (Nemesis) ১৯৯৯ সালে গঠিত বাংলাদেশের একটি অলটারনেটিভ রক ব্যান্ড। এই ব্যান্ডের তিনটি স্টুডিও অ্যালবাম আছে। ২০১১ সালে বের হওয়া তাঁদের দ্বিতীয় অ্যালবাম শিরোনাম "তৃতীয় যাত্রা" এবং ২০১৭ সালে বের হয় তাদের তৃতীয় অ্যালবাম শিরোনাম "গণজোয়ার"
অ্যানথ্রাক্স (ব্যান্ড) অ্যানথ্রাক্স একটি আমেরিকান হেভি মেটাল ব্যান্ড বা ১৯৮১ সালে গঠিত হয়। ১৯৮০-এর দশকের অন্যতম জনপ্রিয় একটি থ্রাশ মেটাল ব্যান্ড হলো অ্যানথ্রাক্স যাদের ১০ মিলিয়ন কপি অ্যালবাম বিক্রি হয়েছে সারা বিশ্বে। ব্যান্ডটিকে প্রথম ৪টি বড় থ্রাশ মেটাল ব্যান্ডের মধ্যে (স্লেয়ার, মেগাডেথ ও মেটালিকা) অন্যতম ধরা হয়ে থাকে। ১৯৮১ সালের মাঝামাঝিতে অ্যানথ্রাক্স ব্যান্ডটি গঠিত হয় গিটারিস্ট স্কট ইয়ান ও ড্যানি লিল্কারের মাধ্যমে। একটি জীব বিজ্ঞান পাঠ্যবই থেকে তারা নামটি খুঁজে পায় ও তাদের কাছে নামটি যথেস্ট শয়তান মনে হয়। অ্যানথ্রাক্স ১৯৮৩ সালের শেষের দিকে প্রথম অ্যালবাম রেকর্ড করে যার নাম ফিস্টফুল অব মেটাল। অ্যালবামটি কিছু আন্তর্জাতিক মনোযোগ আকর্ষণে সক্ষম হয়। ১৯৮৪ সালের জানুয়ারি মাসে অ্যালবামটি মুক্তি পায়। ১৯৮৯ সালে এমটিভি একটি প্রতিযোগিতার আয়োজন করে যেখানে বিজয়ীর বাসায় ব্যান্ডটি যাবে।এই প্রতিযোগিতায় একজন মেয়ে ভক্ত জয়ী হয় ও পরবর্তীকালে অ্যানথ্রাক্স তার বাসায় যেয়ে ব্যাপক বিধ্বংসী তৎপরতা চালায়। ২০০১ সালে আমেরিকায় অ্যানথ্রাক্স জীবাণুর আক্রমণ হলে অ্যানথ্রাক্স ব্যান্ড তাদের ওয়েবসাইট পরিবর্তন করে যাতে রোগটা সম্পর্কে তথ্য দেয়া যায়।কিন্তু ব্যান্ডটি তাদের নাম পরিবর্তন করেনি। অ্যানথ্রাক্স ১৬ই জুন, ২০১০ সালে স্লেয়ার, মেগাডেথ ও মেটালিকা ব্যান্ডের সাথে বেমোয়ো এয়ারপোর্টে পোল্যান্ডে প্রথমবারের মতো কনসার্ট করে। এটা সনিস্ফেয়ার ফেস্টিভ্যালের একটা অংশ ছিল। পরে তারা ২৬শে জুন রোমানিয়ায়, ২৭ শে জুন তুরস্কে ও সবশেষে ৭ই আগস্ট সুইডেনে সনিস্ফেয়ার ফেস্টিভ্যালের অংশ হিসেবে কনসার্ট করে। পেন্টেরা ব্যান্ডের ফিল এ্যান্সেলমো ভলিউম ৮: দ্যা থ্রেট ইস রিয়েল অ্যালবামে কাজ করে।
নিউক্লিয়ার ব্ল্যাস্ট রেকর্ডস চার সপ্তাহের জন্য ১৯৮৭ সালে সারা আমেরিকা ঘুরে মারকুস স্টেইজার দেখতে পেলেন তার প্রিয় ব্যান্ড ব্ল্যাস্টের জনপ্রিয়তা। এই লেবেলের নাম শুরুতে শুধুমাত্র ব্ল্যাস্ট নামে ছিল। পরে তা নিউক্লিয়ার ব্ল্যাস্ট নামে পরিবর্তিত হয়। এই লেবেল আমেরিকার কিছু হার্ডকোর ব্যান্ডের মিক্সড অ্যালবাম প্রথম প্রকাশনা হিসেবে বাজারে ছাড়ে যা ১ বছরে ১০০০ কপির মতো বিক্রি হয়। পরে তারা গ্রিন্ডকোর ব্যান্ডের একটি মিক্সড অ্যালবাম বাজারে ছাড়ে যা ৩০০০০ কপি বিক্রি হয়। ১৯৯০-এর দশকের প্রথম দিকে ইউরোপের আন্ডারগ্রাউন্ডে ব্ল্যাক মেটাল জনপ্রিয় হয়ে ওঠে। নিউক্লিয়ার ব্ল্যাস্ট তখন ডিমু বরগীর ও ডিসসেকশন ব্যান্ডের সাথে চুক্তি করে যা এখনো আছে। ১৯৯৭ সালের শেষের দিকে তাদের ছিল ২০ জন কর্মচারী ও তারা ডাকযোগে ৫০টি দেশে তাদের ক্যাটালগ পাঠায়। ১৯৯০-এর দশকের শেষের দিকে ও ২০০০-এর দশকের প্রথম দিকে তারা পাওয়ার মেটালে আগ্রহী হয়ে ওঠে। তারা হ্যালোইন ও হ্যামারফল ব্যান্ডের সাথে চুক্তিবদ্ধ হয়। সুইডিশ ব্যান্ড মেশুগাহ প্রথম নিউক্লিয়ার ব্ল্যাস্ট ব্যান্ড যারা বিলবোর্ডে চলে আসে ১৬৫তম স্থানে তাদের অ্যালবাম নাথিংকে নিয়ে। এই ব্যান্ডকে নিয়ে রোলিং স্টোন ম্যাগাজিনও নিবন্ধ লেখা শুরু করে। ২০০৭ সালে নিউক্লিয়ার ব্ল্যাস্ট তাদের ২০ বছর পূর্তি উপলক্ষে ২টি ডিস্কের একটি অ্যালবাম বের করে। এতে অনেক নামী দামী মেটাল শিল্পীরা গান পরিবেশন করেন।
অ্যাস্টারটে (ব্যান্ড) ১৯৯৫ খ্রিস্টাব্দে ল্লোথ নামে ব্যান্ডটি গঠিত হয়। তাদের ড্রামার ছিল তখন ইনভোকেইশন ব্যান্ডের সাইকোস্লটার যিনি তাদের ডেমো ড্যান্সিং ইন দ্যা ডার্ক লেইক অব ইভিলে অংশ নেন যা ১৯৯৭ সালে প্রকাশিত হয়। এর কিছুসময় পরেই সেমেটিক যৌনতার দেবীর নামে তাদের ব্যান্ডের নাম রাখা হয়। ১৯৯৮ খ্রিস্টাব্দে ব্ল্যাক লোটাস রেকর্ডস থেকে তাদের প্রথম অ্যালবাম ডুম ডার্ক ইয়ারস মুক্তি পায়। এই রেকর্ডস থেকে তাদের আরো দুটি অ্যালবাম মুক্তি পায়। এরপর ব্যান্ডের সদস্য পরিবর্তিত হয় কিছুটা। অ্যাভান্টগ্রান্ড রেকর্ডস থেকেতাদের চতুর্থ ও পঞ্চম অ্যালবাম প্রকাশ পায়। তাদের সর্বশেষ অ্যালবাম ২০০৭ খ্রিস্টাব্দে প্রকাশিত ডেমোনাইজড।
লতিফুল ইসলাম শিবলী অভিনয়ের উপর এক বছরের ডিপ্লোমা কোর্স শেষে গ্রুপথিয়েটার নাট্যচক্রের সঙ্গে মঞ্চনাটকে কাজ করতে করতেই ধীরে ধীরে বিকশিত হতে থাকেন শিল্পের অন্যান্য মাধ্যমে। আধুনিক জীবনযন্ত্রণাগ্রস্ত তারুণ্যের ভাষাকে শিবলী উপস্থাপন করেছেন অত্যন্ত সহজসরল 'রক' এর ভাষায়। তাঁর সাফল্য এখানেই । তাই অল্প সময়ের মধ্যেই শিবলী পরিণত হয়েছেন এদেশের ব্যান্ড সংগীতজগতের কিংবদন্তি গীতিকবিতে । নিজের লেখা নাটক 'রাজকুমারী'তে(১৯৯৭) মির্জা গালিব চরিত্রে নিজের অনবদ্য অভিনয় অনেকের মন কেড়েছে। বাংলা একাডেমী প্রকাশ করেছে তাঁর 'বাংলাদেশে ব্যান্ড সংগীত আন্দোলন'(১৯৯৭) নামে ব্যান্ড সংগীতের ওপর লিখিত প্রথম এবং একমাত্র গবেষণাধর্মী প্রবন্ধগ্রন্থ। শিবলী'র কাহিনী সংলাপ এবং চিত্রনাট্যে প্রথম পূর্ণদৈঘ্য চলচ্চিত্র 'পদ্ম পাতার জল'।
জিংগা শিল্পগোষ্ঠী জিংগা শিল্পগোষ্ঠী ১৯৬৫ সালে বাংলাদেশের চট্টগ্রামে প্রতিষ্ঠিত সঙ্গীত ব্যান্ড। ধারণা করা হয় এটি বাংলাদেশের প্রথম ব্যান্ড যা ষাটের দশকে চট্টগ্রামে যাত্রা শুরু করে। সঙ্গীতবোদ্ধা ও ইতিহাস রচয়িতাদের মতে 'জিংগা' একটি পারিবারিক ঘরানার ব্যান্ড।চট্টগ্রামের পথচলার দিনকাল – দৈনিক পূর্বকোণ (৩০ তম বর্ষপূর্তির বিশেষ সংখ্যা)
ইয়ারাচি রেকর্ডস ইয়ারাচি রেকর্ডস হেভি মেটাল অ্যালবাম ভিত্তিক একটি রেকর্ড লেবেল যা অফিস ইংল্যান্ডের নটিংহামে ও আমেরিকার নিউইয়র্ক শহরে অবস্থিত। ১৯৮৮ থেকে ১৯৯৪ সাল পর্যন্ত এই লেবেল অনেক অগ্রবর্তী এক্সট্রিম মেটাল ব্যান্ডকে সাহায্য করে অ্যালবাম প্রকাশের জন্য ও প্রাথমিক গ্রিন্ডকোর ও ডেথ মেটাল ব্যান্ডদের প্রকাশ করে। ১৯৮০-এর দশকের শেষের দিকে ডিগবি ডিগ পিয়ারসন এই লেবেল প্রতিষ্ঠা করেন। ১৯৮৫ সালে ইয়ারাচি রেকর্ডস নাম হওয়ার আগে পিয়ারসন বের করেন অ্যাংলিকান স্কাপ এ্যাটিক নামের প্রাথমিক হার্ডকোর পাঙ্ক ও ক্রসওভার ব্যান্ডদের মিশ্র অ্যালবাম যাতে গান করেন হিরাক্স, লিপক্রিম, কনক্রিট সক্স ইত্যাদি ব্যান্ডরা। ১৯৮৭ সালে ভিনাইল হলো ইয়ারাচি রেকর্ডসের প্রথম প্রকাশনা অফিসিয়ালি। প্রথম বড় মাপের প্রকাশনা হলো নাপালম ডেথ ব্যান্ডের স্কুম। ইয়ারাচি রেকর্ডসের অনেক ছোট ছোট রেকর্ড লেবেলও আছে, যেমন-উইকিড ওয়ার্ল্ড রেকর্ডস, ইলিটিস্ট রেকর্ডস ও স্বল্প আয়ুর নেক্রোসিস রেকর্ডস। পরের দিকের প্রকাশনা হলো ক্যালফোর্নিয়ার ব্যান্ড আডেমা অ্যালবাম ও ডিসাইড ব্যান্ডের কাজ যা ২০০৫ সালে এপ্রিলে আমেরিকান টপ চার্টে চলে আসে। কারকাস ব্যান্ডের বেজিস্ট ও গায়ক জেফরি ওয়াকার ইয়ারাচি রেকর্ডসের লোগোর ডিজাইন করেন। ২০০৭ সালে ইয়ারাচি রেকর্ডস ক্যারোলাইন ডিস্ট্রিবিউশন নামের কোম্পানির সাথে বণ্টন চুক্তি স্বাক্ষর করে। ইয়ারাচি রেকর্ডসের প্রকাশনার ডিজিটাল ও পাইকারী বণ্টন করবে কোম্পানিটি। ২০১০ সালে ইয়ারাচি ঘোষণা করে তারা সিঙ্গাপুরের গ্রিন্ডকোর ব্যান্ড ওয়ার্মরটের সাথে চুক্তি করবে যার ফলে তারা তাদের জনপ্রিয় ডেব্যু অ্যালবাম প্রকাশ করবে যা এতদিন শুধুমাত্র ব্যান্ডের সদস্যদের মাধ্যমেই সহজলভ্য ছিল।
অবসকিওর (বাংলা ব্যান্ড) অবসকিওর বাংলাদেশের ব্যান্ড সঙ্গীতের ইতিহাসের অন্যতম একটি ব্যান্ড। আশির দশকে সাইদ হাসান টিপু এই ব্যান্ডটি প্রতিষ্ঠার উদ্যোগ নেন। ১৯৮৫ সালের ১৫ মার্চ খুলনায় অবসকিউর প্রতিষ্ঠা করেন টিপু। 
আশির দশকে সারগাম স্টুডিও থেকে অবসকিওরের প্রথম অ্যালবাম প্রকাশিত হয়। ১৯৮৬ সালের সেই সেলফ টাইটেল প্রথম "অবসকিওর ভলিউম ১" ব্যান্ডের অ্যালবাম বাংলা ব্যান্ড সঙ্গীতের ইতিহাসে চিরঠাই করে নেয়। সেই অ্যালবামের আলোচিত ১২ টি গানের মধ্যে অন্যতম হল "মাঝরাতে চাঁদ", "ভণ্ড বাবা", "মমতায় চেয়ে থাকা" ইত্যাদি। ১৯৯০ সালে বের হয় ২য় অ্যালবাম, সেটিও ছিল সেলফ টাইটেলড । এই অ্যালবামে "তুমি ছিলে কাল রাতে", "আধার ঘেরা স্বপ্ন", "সন্ধ্যা আকাশ" গান আলোচিত জয়। ৯৩/৯৪ সালে প্রকাশিত হয় রকিং ঘরণার অ্যালবাম "স্বপ্নচারিণী"। এ পর্যন্ত ৯ টি অ্যালবাম প্রকাশিত হয়েছে অবসকিওরের। সর্বশেষ প্রকাশিত হয় "অবসকিওর ও বাংলাদেশ"।
অর্থহীন (ব্যান্ড দল) অর্থহীন বাংলাদেশের অন্যতম একটি ব্যান্ড। এই ব্যান্ডের প্রতিষ্ঠাতা এবং দলনেতা সুমন। ১৯৯৯ সালে শুরু হওয়া এই ব্যান্ডের এখন পর্যন্ত ৭টি অ্যালবাম প্রকাশিত হয়েছে। তাদের প্রথম অ্যালবাম ত্রিমাত্রিক প্রকাশিত হয় ২০০০ সালের এপ্রিল মাসে। শুরু থেকেই অত্যন্ত জনপ্রিয় এই ব্যান্ডের সবগুলো অ্যালবামই বেস্ট সেলিং হয়েছে। এখন পর্যন্ত তাদের শেষ অ্যালবাম ক্যানসারের নিশিকাব্য প্রকাশিত হয় ২০১৬ সালে। মূলত রক ব্যান্ড হলেও তারা এখন হেভি মেটাল গানও করছে।
জলের গান জলের গান বাংলাদেশের একটি ব্যান্ড দল। এই ব্যান্ড মূলত ফোক-ফিউশন ধারায় গান গায়। ২০০৬ সালে এই ব্যান্ড প্রতিষ্ঠিত হয়।
কেইউ ব্যান্ড কে ব্যান্ড হচ্ছে ইতড়িৎচৌম্বক বর্ণালীর অণুতরঙ্গ এর একটি ব্যান্ড যার পরিসীমা থেকে ১২ থেকে 1১৮ গিগাহার্জ পর্যন্ত বিস্তৃত। এর নামের উৎপত্তি "কে-আন্ডার" (মূলত জার্মান:" কার্জ-উন্টন") এর সংক্ষিপ্ত রুপ থেকে কারণ এটি মূল ন্যাটো কে ব্যান্ড নিম্নবর্তী অংশ। বায়ুমণ্ডলে উপস্থিত জলীয় বাষ্পের দ্বারা অনুরণনের ফলে ন্যাটো কে ব্যান্ড মূলত তিনটি ব্যান্ডে বিভক্ত হয়ে যায় (কে, কে এবং কে)। আইইইই স্ট্যান্ডার্ড ৫২১-২০০২ এর রাডার ফ্রিকোয়েন্সি ব্যান্ড নামকরণ-পদ্ধতিতে উল্লেখিত রাডারের আনুষ্ঠানিক সংজ্ঞা অনুযায়ী এই ব্যান্ডের পরিসীমা ১২-১৮ গিগাহার্জ এর মধ্যে।
অজি অসবর্ন ১৯৬৭ সালের শেষের দিকে গিজ বাটলার তার প্রথম ব্যান্ড রেয়ার ব্রীড গঠন করেন অজি অসবর্নকে সাথে নিয়ে। দু’টি শো এর পরই ব্যান্ডটি ভেঙ্গে যায়। বাটলার এবং অজি আবার একত্রিত হন গিটারিস্ট টনি ইয়োম্মি এবং ড্রামার বিল ওয়ার্ডকে সাথে নিয়ে পলকা টাল্ক ব্লুজ ব্যান্ড গঠন করে। তারা তাদের নাম পরিবর্তন করে আর্থ নামে, কিন্তু এই নামে আরও একটি ব্যান্ড থাকায় তারা তাদের নাম শেষ পর্যন্ত রাখে ব্ল্যাক সাবাথ নামে। তারা আবিষ্কার করেন যে মানুষ ভয় পেতে কতটা পছন্দ করে ও প্রভাবিত হয়। তারা থিক করেন ভারী ব্লুজ ধাচের গান তারা করবেন মেঘলা শব্দ ও লিরিক দিয়ে। একটা দুর্গে তাদের প্রথম অ্যালবাম রেকর্ডের সময় গিজার গুপ্তবিদ্যা ওপর একটি বই পড়েন ও রাতে একটি কালো ছায়ামূর্তির তার বিছানার শেষে এমন একটা দুঃস্বপ্ন দেখেন। বাটলার এই স্বপ্নের কথা অসবর্নকে বলেন ও তারা একসাথে ব্ল্যাক সাবাথ গানের কথা লিখেন। ওয়ার্নার ব্রস. রেকর্ডসের অল্প পরিমাণের বিনিয়োগ ছাড়া তাদের ব্যান্ডটি মসৃণ গতির সাফল্যই লাভ করে।
প্রমিথিউস (ব্যান্ড) প্রমিথিউস বাংলাদেশের একটি জনপ্রিয় ব্যান্ড দল। ১৯৮৬ সালে প্রতিষ্ঠিত এই ব্যান্ড দলের নামকরণ করা হয় গ্রীক দেবতা প্রমিথিউসের নামানুসারে। ৮০'র দশকের অন্যতম জনপ্রিয় এই ব্যান্ডের রয়েছে বেশ কয়েকটি জনপ্রিয় গান। প্রমিথিউস ব্যান্ডের মোট ১৮ টি অ্যালবাম প্রকাশিত হয়েছে। প্রত্যেকটি অ্যালবামেই রয়েছে সমসাময়িক বিভিন্ন সমস্যা নিয়ে এবং দেশাত্মবোধক গান। এছাড়াও দলটির অন্যতম বৈশিষ্ট্য ছিল দলের প্রধান ও ভোকাল বিপ্লবের বাহারি সাজ এবং নতুন ধাঁচের গান।
পিংক ফ্লয়েড নোবল ও মেটকাল্ফ টি সেট ত্যাগ করেন ১৯৬৩ সালের শেষের দিকে, এবং ক্লেস গায়ক ক্রিস ডেনিসের সঙ্গে ব্যান্ডটির পরিচয় করিয়ে দেন, যিনি ছিলেন রয়্যাল এয়ার ফোর্সের (আরএএফ) একজন প্রযুক্তিবিদ। ডিসেম্বর ১৯৬৪ সালে, তারা তাদের প্রথম রেকর্ডিংয়ের সময় সুরক্ষিত করে, ওয়েস্ট হ্যাম্পস্টেডের একটি স্টুডিওতে, রাইটের এক বন্ধুর মাধ্যমে; যিনি তাদেরকে বিনামূল্যে কিছু বাড়তি সময়ের সুযোগ করে দেন। রাইট, যিনি তার অধ্যয়ন থেকে বিরতি নিয়েছিলেন, এই অধিবেশনে অংশগ্রহণ করেন নি। যখন আরএএফ ১৯৬৫ সালে প্রথম দিকে ডেনিসকে বাহরাইনে একটি পদে নিয়োগ দেয়, তখন ব্যারেট ব্যান্ডের মুখপাত্র ছিলেন। পরবর্তী বছর, তারা লন্ডনে কেনসিংটন হাই স্ট্রিটের নিকট কাউন্টডাউন ক্লাবের আবাসিক ব্যান্ড হয়ে ওঠে, যেখানে শেষ রাত থেকে শুরু করে ভোর পর্যন্ত তারা ৯০ মিনিটের তিনটি সেট সঞ্চালন করতো। এই সময়ের মধ্যে, দলের প্রয়োজনীয়তা সত্বে গানের পুনরাবৃত্তি হ্রাস করার লক্ষে সেট দীর্ঘ করাতে অনুপ্রাণিত ছিল, ব্যান্ডটি বুঝতে পারে যে, "সুরের মাধ্য দিয়েই গান দীর্ঘ হতে পারে", মেইসন বলেন। পিতামাতার চাপ ও কলেজ শিক্ষকের পরামর্শের পর, ক্লোস ১৯৬৫ সালের মাঝামাঝি সময়ে ব্যান্ড ত্যাগ করেন এবং ব্যারেট লিড গিটারের নেতৃত্ব গ্রহণ করেন। ব্যান্ডটি প্রথম নিজেদেরকে পিংক ফ্লয়ড সাউন্ড হিসেবে উল্লেখ করে ১৯৬৫ সালের শেষের দিকে। ব্যারেট ত্বরন্বিতভাবে ব্যান্ডের নাম তৈরি করেন, যখন তিনি অন্য আরেকটি ব্যান্ডের টি সেট নামের উপস্থিতি আবিষ্কার করেন। নামটি পিংক অ্যান্ডারসন ও ফ্লয়েড কাউন্সিল নামে দুজন ব্লুজ সঙ্গীতশিল্পীর প্রথম নাম সংযোজনের মাধ্যমে তৈরি, যাদের প্যাডমন্ট ব্লুজ রেকর্ড ব্যারেটের সংগ্রহে ছিল।
রুডিমেন্টাল ২০১২ সালে জন নিউম্যানের সাথে সমন্বিতভাবে ব্যান্ডটির একক গান "ফিল দ্য লাভ" ইউকে সিঙ্গেল চার্টের শীর্ষস্থান দখল করে এবং ২০১৩ সালে গানটির জন্য তারা ব্রিট এ্যাওয়ার্ডের জন্য মনোনিত হয়। ব্যান্ডটি এছাড়াও "নট গিভিং ইন","ওয়েটিং অল নাইট","রাইট হিয়ার","ফ্রি" এবং "পাওয়ারলেস"সহ অনেকগুলো একক গান প্রকাশ করেছে। বিবিসি রুডিমেন্টালকে "ফেস্টিভাল ব্যান্ড অব দ্য সামার" নামে উল্লেখ করেছে।
অ্যাগেট, ড্রাইডেন এবং রোল শৈশব থেকেই একে অপরের পরিচিত। তারা একই স্কুলে যেত এবং একই এলাকায় বড় হয়। ব্যান্ডের নাম রুডিমেন্টাল হওয়ার কারণ সম্পর্কে কেসি ড্রাইডেন বলেছিলেন, "শিশুকালে আমি পিয়ানো শিখতে যেতাম। সেখানে "বুক অফ রুডিমেন্টস" নামে একটি বই ছিল এবং আমার শিক্ষক সমসময় এটি ভূলে যাওয়ার জন্য আমার ওপর বিরক্ত হতেন। আমায় সবসময় শুনতে হত 'রুডিমেন্টস, রুডিমেন্টস, তোমার রুডিমেন্টস কোথায় ?' আমার কৈশরে আমার নিজের জন্য একটি প্রযোজক নাম খুজছিলাম এবং আমি নিজেকে 'রুডিমেন্টস' বলে ডাকতাম। আর পরে ব্যান্ডের নাম হিসেবে 'রুডিমেন্টাল' অনেকটাই ভালো মনে হয়েছে। ২০১১ সালের মার্চে ব্যান্ডটি তাদের অভিষেকে একক গান "ডিপ ইন দ্য ভ্যালি" প্রকাশ করে। ঐ বছরের জুনে তারা তারা এ্যাডিয়াম এর সাথে সমন্বিতভাবে "স্পিডিং" গানটি প্রকাশ করে। ২০১১ সালের শেষভাগে ব্যান্ডে আমির আমোর রেকর্ড প্রযোজক ও সংগীত রচয়িতা হিসেবে আস্থায়ীভাবে যোগ দেন। তার এই প্রাথমিক সহযোগীতার ফলাফল দেখা যায় "ফিল দ্য লাভ", "নট গিভিং ইন" এবং "স্পুনস" গানগুলোতে। এরপর তাকে ব্যান্ডে স্থায়ীভাবে যোগ দিতে বলা হয়।
ড্রাগনফোর্স ১৯৯৯ সালে ড্রাগনফোর্স ব্যান্ডটি গঠিত হয় ড্রাগন হার্ট নামে গিটারিস্ট হারমান লি ও সাম টটম্যানের মাধ্যমে। তারা গায়ক জ়েপি. থিয়ার্টের খোঁজ পায় একটি বিজ্ঞাপণের মাধ্যমে। শীঘ্রই ব্যান্ডে যোগ দেয় ড্রামার মাতিজ সেতিঙ্ক, বেজিস্ট স্টিভ স্কট ও কি-বোর্ডিস্ট স্টিভ উইলিয়ামসকে। ২০০২ সালে তারা আরেকটি একই নামের ব্যান্ডের খোঁজ পায় ও নাম পরিবর্তন করে রাখে ড্রাগনফোর্স।
সেভেন ডাস্ট সেভেন ডাস্ট আমেরিকার জর্জিয়ার আটলান্টার একটি হেভি মেটাল ব্যান্ড। ১৯৯৪ সালে বেজবাদক ভিনি হর্ন্সবি, ড্রামবাদক মর্গান রোজ ও গিটারিস্ট জন কনোল্লি মিলে এটি প্রতিষ্ঠা করেন। ব্যান্ডটি প্রতিষ্ঠার পর থেকে বেশ কয়েকবার এর নাম বদল করা হয়। তাঁদের সর্বপ্রথম ডেমো টেপ বের হওয়ার পর ভোকালিস্ট লেজন উইথারস্পুন এবং গিটারিস্ট ক্লিন্ট লোয়ারি যোগদান করেন। ১৯৯৭ সালের ১৫ এপ্রিল তারা তাদের প্রথম অ্যালবাম বের করে এবং এর নাম রাখা হয় ব্যান্ডের নাম সেভেন ডাস্ট নামে।
ফ্লোর জ্যানসেন মাত্র ১৬ বছর বয়সে তিনি অ্যাপলোক্ল্যাইপ্স ব্যান্ডে যোগ দেন যা আফটার ফরএভার ব্যান্ডের পূর্ব নাম।তার একই রক ও ক্ল্যাসিক্যাল গান গাওয়ার ক্ষমতা তাকে মেটাল দুনিয়ার জনপ্রিয় গায়িকাতে পরিণত করে। ২০০২ সালে মার্ক জ্যানসেন ব্যান্ডটা ত্যাগ করলে তিনি গানের কথা ও গায়িকার মূল দায়িত্ব নেন। ১৯৯৯ সালে ডাচ রক একাডেমীতে তিনি যোগ দেন পড়তে ও তিন বছর পর সংগীত বিদ্যালয়ে যোগ পড়েন। তিনি সংগীত থিয়েটার সম্পর্কে পড়েন ও অপেরা বিষয়ে এক বছর পড়েন। পরে ওয়ানা বি আ স্টার নামের একটি কোর্সে খুলে তিনি নিজেই শিক্ষা দিতে থাকেন। জ্যানসেন বাঁশি, পিয়ানো ও গিটার বাজাতে পারেন এবং তার গলার সীমা সোপরানো স্তরের। ১৬ই জুন ২০০৯ সালে ফ্লোর জ্যানসেন ঘোষণা দেন নতুন ব্যান্ড করার এবং মাইস্পেসের মাধ্যমে জানান যে ব্যান্ডের নাম হবে রিভ্যাম্প।
অ্যানেত্তে অলজোন আনেত্তে অলজোন একটি সঙ্গীত পরিবারে জন্মগ্রহণ করেন ও ছোটবেলা থেকেই গান গাইছেন। তার মা তাকে জোর করে ওবোয় বাজাতে বলেছিলেন ৮ বছর ধরে।তিনি তার মায়ের ব্যান্ডের সাথে সফর করতেন ও মাঝে মাঝে গাইতেন তাদের সাথে।পরে তিনি বিভিন্ন ট্যালেন্ট শোতে অংশ নিতেন ও তাদের থেকে নানা প্রশংসার স্বীকৃতি লাভ করেন। মাত্র ১৭ বছর বয়সে তিনি একটি ব্যান্ডে যোগ দেন যার নাম টেক কাভার, যারা মূলত নানা ব্যান্ডের গান কাভার করত। এটা ছিল অল্প সময়ের জন্য তার পরে তিনি নানা ব্যান্ডের সাথে কাজ করেন। ২১ বছর বয়সে তিনি গ্রান্সল্যান্ড নামের রক ব্যান্ডে যোগ দেন। তিনি বিভিন্ন ব্যান্ডের সাথে কোরাস গান গাইতেন ও বিয়েতে গান করতেন। তিনি কন্সপাইরেসি নামের একটি অ্যালবামে অংশ নেন মাইকেল বরম্যানের সাথে। কোপেনহেগেন কনজারভেটরিতে তিনি তার গানের শিক্ষা লাভ করেন প্রাথমিক সময়ে একজন ব্যাক্তিগত শিক্ষকের সহযোগিতায়।ম্যলমো সঙ্গীত বিশ্ববিদ্যালয়ে একজন ব্যাক্তিগত শিক্ষকের কাছে তিনি বর্তমানে পড়ালেখা করছেন যখন দরকার হয়।
বাংলা (ব্যান্ড) বাংলা বাংলাদেশের একটি বহুল জনপ্রিয় ব্যান্ড। তারা মূলত আধুনিক সঙ্গীত-সরঞ্জামের সমন্বয়ে গ্রাম-বাংলার সনাতন বাউল সঙ্গীত গেয়ে থাকেন। 
ব্যান্ডের প্রধান গায়িকা আনুশেহ্‌ আন্‌দিল এর মতে বাংলা হচ্ছে 'নকল বাউল'। তাদের প্রথম এলবাম "কিংকর্তব্যবিমূঢ়" বাংলাদেশের শহুরে তরুনসমাজের কাছে বেশ জনপ্রিয়তা পায়। বর্তমানে বাউল-ফিউশন সঙ্গীতের যে ধারা দেশে প্রচলিত হয়েছে, বাংলা সেই ধারার অগ্রভাগে রয়েছে। 
বাংলা বিদেশেও অনেকবার অনুষ্ঠান করেছে।প্রখ্যাত ঢোল-বাদক নজরুল প্রায়শই ব্যান্ডের সাথে বাজিয়ে থাকেন। আনুশে ও বুনো সম্পর্কে স্বামী-স্ত্রী হন।২০১১ সালে ভারতের দ্য মেমোরিয়াল অ্যাওয়ার্ড ফর ইয়াং সাউথ এশিয়ানস (মিতো) অ্যাওয়ার্ড জিতেছেন আনুশেহ আনাদিল।
ইমমরট্যাল ইমমরট্যাল নরওয়ের বারজেন এলাকার একটি ব্যান্ড। অ্যাম্পুটেশন ব্যান্ড ভেঙ্গে আব্বাহ দূম ওকাল্টা ও ডেমোনাজ দূম ওকাল্টা এই ব্যান্ডটা গঠন করেন। 
১৯৮৮ সালে গঠিত হওয়া ডেথ মেটাল ব্যান্ড ওল্ড ফিউনারেল ব্যান্ডের মাধ্যমে আসলে ইমমরট্যাল ব্যান্ডের গঠন প্রক্রিয়া শুরু হয়, যার সদস্য ছিলেন আব্বাহ দূম ওকাল্টা ও ডেমোনাজ দূম ওকাল্টা। আব্বাহ আবার ১৯৮৯ সালে আরেকটা ব্যান্ড অ্যাম্পুটেশন গঠন করেন যারা দু’টা ইপি বের করে ইমমরট্যাল হওয়ার আগে।এই নতুন ব্যান্ডে অ্যাম্পুটেশন ও ওল্ড ফিউনারেল ২টি ব্যান্ডেরই সদস্যরা আছেন।যদিও ওল্ড ফিউনারেল ব্যান্ডের সদস্যরা তাদের ব্যান্ডটাকে ধরে রাখতে চান, তবে ইমমরট্যালের প্রথম ইপি বের হওয়ার আগেই তারা ভেঙ্গে যায়।
যদিও তাদের প্রথম অ্যালবামটা ছিল প্রথাগত ব্ল্যাক মেটাল অ্যালবাম, কিন্তু অ্যাট দ্যা হার্ট অব উইন্টার অ্যালবামে তারা জার্মান থ্রাশ মেটালের সাথে ব্ল্যাক মেটাল মিশিয়ে নতুন পরীক্ষা চালান।অনেক মেটাল ব্যান্ড তাদেরকে আদর্শ হিসেবে মানলেও, ইমমরট্যাল অন্যান্য ব্ল্যাক মেটাল ব্যান্ডদের মতো স্যাটানিজমকে অবলম্বন করে না।
সেরা ব্ল্যাক মেটাল ব্যান্ডদের তালিকায় তারা জায়গা করে নেন তাদের কাজ দিয়ে।পিউর হলোকাস্ট, ব্যাটেল ইন দ্যা নর্থ ও সন অব নর্দান ডার্কনেস ইত্যাদি ক্ল্যাসিক অ্যালবাম তাদের মর্যাদাটার জায়গা বানাতে সাহায্য করে।ব্লাসুরখ নামের এক কাল্পনিক স্থান যেখানে যুদ্ধ ও ভোগান্তি চলতে থাকে ও রাভেন্ডার্ক ঐ স্থানটির রাজা এবং সেটাকে কেন্দ্র করে তাদের গান রচিত হয়েছে।তাদের অ্যালবামের প্রচ্ছদ ও অঙ্গসজ্জা এবং উপস্থাপনা তাদের উল্লেখযোগ্যতা প্রমাণ করে।ব্যান্ডটি সন্ত্রাসী কর্মকান্ড ও বিতর্ক থেকে দূরে রাখে যেটা আবার ব্ল্যাক মেটাল ব্যান্ডদের মূল বৈশিষ্ট্য।তবে তাদের পুরানা সদস্য রিদম গিটারিস্ট জোর্ন চার্চে আগুন লাগানোর ঘটনায় জড়িত ছিল এবং তাদের আরেক সদস্য এরিক ১৯৯৯ সালে আত্নহত্যা করে।
আস্তে আস্তে ইমমরত্যাল আন্ডারগ্রাউন্ডে জনপ্রিয়তা অর্জন করে তাদের ভিডিও কল অব দ্যা উইন্টারমুনের জন্য।১৯৯৫ সালে ব্যান্ডটি আরো দু’টি ভিডিও বের করে যেখানে মেইহেম ব্যান্ডের ড্রামার হেলহ্যামারকে দেখা গেছে।তারা তাদের ব্যান্ডে হেলহ্যামারকে যোগ দিতে অণুরোধ করলেও তিনি তা প্রত্যাখান করে।২০০৩ সালে ইমমরট্যাল ব্যান্ড নানা ব্যাক্তিগত কারণে ভেঙ্গে যায়।যাইহোক আব্বাহ দূম ওকাল্টা ও ডেমোনাজ দূম ওকাল্টা ১৯৯৫ সালে আরেকটা ব্যান্ড গঠন করেন যার নাম আই। ২০০৬ সালে ইমমট্যাল আবার একত্রিত হয় ।২০০৭ সালে তারা বিশ্বের নান স্থানে কনসার্ট করে।আওরা নইর ব্যান্ডের বেজিস্ট অ্যাপলিওন তাদের সাথে কাজ করে তখন। ২০০৮ সালের মার্চে তারা অস্ট্রেলিয়া ও নিউজিল্যান্ড সফর করে প্রথমবারের মতো।২০০৯ সালে ২৫শে সেপ্টেম্বর ব্যান্ডটির অ্যালবাম অল শেল ফল বের হয়।
বেলফেগর (ব্যান্ড) বেলফেগর একটি অস্ট্রিয়ার সালজবার্গের ব্ল্যাকেন্ড ডেথ মেটাল ব্যান্ড, যা ১৯৯১ সালে বিট্রেয়ার নামে গঠিত হয় ও পরে ১৯৯৩ সালে এই নাম ধারণ করে। তাদের নাম দানব বেলফাগরের নাম অনুসারে রাখা হয়েছে।
জেমস (গায়ক) চট্টগ্রাম থেকে শুরু হওয়া ব্যান্ড দল ফিলিংস এর মাধ্যমে তিনি প্রথমে খ্যাতি অর্জন করেন। পরবর্তীতে তিনি নগর বাউল নামে ব্যান্ড দল গঠন করেন। তিনি নগর বাউল এর প্রতিষ্ঠাতা সদস্য। বাংলা ভাষায় তিনিই প্রথম সাইকিডেলিক রক শুরু করেন। গিটার বাজানোতেও তিনি দারুণ পটু। তিনি নগরবাউল ব্যান্ডের মূল ভোকাল ও গিটারিষ্ট হলেও তিনি মূলত তার সলো ক্যারিয়ারকেই বেশি গুরত্ব দেন। অনেক গীতিকার তার জন্য সঙ্গীত রচনা করেছেন। যাদের মধ্যে কবি শামসুর রাহমান, প্রিন্স মাহমুদ, শিবলি উল্লেখযোগ্য। কর্মজীবনের প্রথম দিকে তিনি জিম মরিসন, মার্ক নফলার এবং এরিক ক্লাপটনের মত সঙ্গীত শিল্পীদের দ্বারা অনুপ্রাণিত হয়েছেন। ১৯৮৭ সালে ফিলিংস ব্যান্ডের সাথে তার প্রথম অ্যালবাম “স্টেশন রোড” মুক্তি পায়। ১৯৮৮ সালে মুক্তি পায় তার প্রথম একক অ্যালবাম অনন্যা। পরবর্তীতে তিনি ফিলিংস ব্যান্ডের নাম পরিবর্তন করে নতুন নাম দেন “নগর বাউল”।
ওয়েপন বাংলাদেশে সবসময়ই একটি সচল মেটাল সংগীতের চিত্র লক্ষ্য করা যায়, তবে ভেটিস মোনার্ক যখন বেড়ে উঠছিলেন তখন এটা খুব ব্যতিক্রম ছিল কোন সচল ব্যান্ডের লক্ষ্য হিসেবে যে তারা পুরোপুরি মেটাল সংগীতে তাদের কর্মজীবন গড়ে নেবেন। ওয়েপন ব্যান্ডের প্রথম দুটি রিলিজ "উইথ ইন দা ফ্লেশ অব দা সাটানিস্ট (২০০৪)" এবং "ভায়োলেটেড হিজাব (২০০৫)" বাংলাদেশে রেকর্ড করা হয় এবং এর প্রতিষ্ঠাতা ভেটিস মোনার্ক পরবর্তীতে কানাডায় গিয়ে নতুন করে ব্যান্ডটি পুনরায় গঠন করেন। সেখানে যাওয়ার পরে রিল্যাপস্ রেকর্ডস্ এর সাথে চুক্তিবদ্ধ হয় এবং বিভিন্ন প্রসিদ্ধ মেটাল ব্যান্ডদের সাথে কন্সার্ট করে, যার মধ্যে ২০১২ সালে মার্দুক-এর সাথের ট্যুর উল্লেখ্যোগ্য। ভেটিস মোনার্ক ইসলামের ভুল যুক্তি ও রহস্যময়তা দু’টোই প্রত্যক্ষ করেছেন। ক্রমেই তিনি এসব গোঁড়ামি দেখে ইসলাম বিদ্বেষী হয়ে ওঠেন।
লিঙ্কিন পার্ক তিন হাইস্কুল পড়ুয়া ছাত্র মাইক শিনোডা, ব্র্যাড ডেলসন এবং রব বাউর্ডন লিংকিন পার্ক প্রতিষ্ঠা করে। হাইস্কুল পাশ করার পর তারা সঙ্গীতের প্রতি আরো বেশি মনোনিবেশ করলো। এসময় তারা জো হান নাম, ডেভ ফিনিক্স এবং মার্ক ওয়েকফিল্ডকে ব্যান্ডে অন্তর্ভুক্ত করে। প্রতিষ্ঠাকালীন সময়ে তাদের ব্যান্ডের নাম ছিল জিরো। প্রথমদিকে তাদের তেমন কোনো সঙ্গীত সরঞ্জাম ছিল না, ১৯৯৬ সালে তারা মাইক শিনোডার শোবার ঘরে এক ছোট স্টুডিওতে গান তৈরি করা শুরু করে। যখন তারা কোন রেকর্ডিং কোম্পানির সাথে চুক্তিবদ্ধ হতে পারল না তখন তারা ভীষণ দুশ্চিন্তায় পড়ে গেল এবং হতাশ হল। ব্যর্থতা এবং অচলাবস্থার কারণে তখন ভোকাল ওয়েকফিল্ড ব্যান্ড ছেড়ে দেয়। ফোনিক্স ও স্ন্যাক্সও অন্য কোন ব্যান্ডে যোগ দেবার আশায় ব্যান্ড ত্যাগ করে।
সারগাম (প্রতিষ্ঠান) বাংলা গানে ব্যান্ডের পথচলা সারগামের হাত ধরে শুরু হয় এবং অন্যতম পৃষ্ঠপোষক হিসেবে এর নাম সবচেয়ে উল্লেখ্যযোগ্য। বাংলাদেশে মেটাল ধারাকে জনপ্রিয় এবং প্রতিষ্ঠিত করতে সারগামের ভূমিকা অবিস্মরণীয়।
মুখোশ (ব্যান্ড) মুখোশ বাংলাদেশের একটি ব্যান্ড দল। নব্বই দশকের শেষ দিকে কয়েকজন বন্ধু মিলে গড়ে তোলেন গানের দল ‘মুখোশ’। দল গঠনের দুই বছরে পর ২০০০ সালের ঈদে সাউন্ডটেক থেকে প্রকাশিত হয় ব্যান্ডের প্রথম অ্যালবাম ‘মুখোশ’।
জন বন জভি ১৯৭৫সালে বন জভি ১৩ বছর বয়সে তার প্রথম ব্যান্ড 'Raze' এর সাথে গিটার ও পিয়ানো বাজানো সুরু করেন। ১৬ বছর বয়সে তিনি David Briyan এর সাথে দেখা করেন এবং "Atlantic City Expressway" নামে একটি ব্যান্ড গঠন করেন। ১৯৮০ সালে তিনি "The Rest" নামে আরেকটি ব্যান্ড বানান।
বাপ্পা মজুমদার শুভাশিস মজুমদার বাপ্পা (যিনি বাপ্পা মজুমদার নামে অধিক পরিচিত) একজন বাংলাদেশী সঙ্গীতশিল্পী, গীতিকার এবং সুরকার। তরুণ ভক্তদের কাছে সমসাময়িক গান এবং চলাফেরার কারণে তিনি "বাপ্পা দা" নামে পরিচিত। তিনি মূলত বাংলা রোমান্টিক গানের জন্য পরিচিত। তার ব্যান্ড, দলছুট। তিনি ব্যান্ড এবং নিজের জন্যই গান লেখার পাশাপাশি তিনি অন্যান্য শিল্পীদের জন্যেও গান লিখেছেন। সাম্প্রতিক সময়ে তিনি বাংলাদেশের আরেকজন বিখ্যাত সঙ্গীতশিল্পী ফাহমিদা নবীর সাথে একটি গানের এলবাম রেকর্ড এবং পরিবেশন করেছেন, যা বাংলাদেশের পূর্বের সকল রেকর্ড ভেঙেছে। তিনি চ্যানেল ওয়ানে টেলিভিশন অনুষ্ঠান "দ্য ওয়ান, অ্যা মিউজিকাল টক শো"-এর উপস্থাপনা করেছেন। পরবর্তীকালে ২০১০ সালে এই টেলিভিশন চ্যানেলটির সম্প্রচার বন্ধ হয়ে যায়। তার একক এলবাম, "সূর্যস্নানে চল" ২০০৮ সালে বের হয়। সপ্তম একক এলবাম, "দিন বাড়ি যায়", প্রকাশিত হয় ২০০৫ সালের ফেব্রুয়ারিতে। "এক মুঠো গান ২", বের হয় ২০১০ সালের ফেব্রুয়ারিতে। ২০১৪ সালের ১৬ জুলাই প্রকাশিত হয় তার দশম একক অ্যালবাম "জানি না কোন মন্তরে"। তিনি সমসাময়িক অন্যান্য সঙ্গীত শিল্পীদের সাথেও কাজ করেছেন, এর মধ্যে রয়েছেন, সামিনা চৌধুরী , ফুয়াদ আল মুক্তাদির, শায়ান চৌধুরী অর্ণব, মিলা ইসলাম, দিলশাদ নাহার কনা, এলিটা করিম।
লালন ব্যান্ড লালন বাংলাদেশের একটি ব্যান্ড যা ২০০১ সালে প্রতিষ্ঠিত হয়।সোলস ব্যান্ডকে তাদের আদর্শ হিসেবে মনে করেন তারা।
ব্যান্ডের ভোকাল সুমি তালিম নিয়েছেন শাস্ত্রীয় সঙ্গীত আলী আহমেদ আর নাসির হায়দারের কাছে। অসীম দেবনাথ তাকে লালন সাঁই সম্পর্কে জানতে উৎসাহী করে তোলেন। সুমি বলেন, “অসীম স্যারের কাছে সাঁইজির গানের বেশি সংগ্রহ ছিল না বলে আমি গিয়েছি সুফী মন্ডলের কাছে। তার কাছে তালিম নিয়েছি লালন গীতি।”
মেটালিকা ১৯৮১ সালে লারস আলরিক বিজ্ঞাপন দেন পত্রিকায় যে একজন ড্রামার জ্যাম করার জন্য অন্যান্য মিউজিশিয়ান খুঁজছে। বিজ্ঞাপনে সাড়া দেন জেমস হেটফিল্ড। লারস আলরিক ব্রায়ান স্লাগেলকে অনুরোধ করেন মেটাল ম্যাসাকার প্রজেক্টের জন্য তাদের গান রেকর্ড করে দিতে যদিও তখনও ব্যান্ডটি গঠিত হয়নি। ২য় বিজ্ঞাপনটি প্রকাশিত হয় সেই একই "দ্যা রিসাইকেলার" নামের খবরের কাগজে একজন লিড গিটারিস্ট পাওয়ার জন্য। ডেভ মাস্টেইন উত্তর দেন বিজ্ঞাপনের। তার দামী গিটার দেখে লারস ও হেটফিল্ড তাকে লিড গিটারিস্ট হিসেবে নিয়োগ দেন। প্রাথমিকভাবে জেমস হ্যাটফিল্ডের বন্ধু রন ম্যাকগভনিকে বেজিস্ট হিসেবে নিযুক্ত করা হয়। তারপর ১৯৮২ সালে নাইট ক্লাবের একটি শো তে হেটফিল্ড ও লারস ক্লিফ বারটন নামের একজন বেজিস্টের বেইজ বাজানো ও বিশেষ করে তার ‘ওয়াহ-ওয়াহ প্যাডেলের’ চমৎকার ব্যবহার দেখে ভীষণ মুগ্ধ হন। এদিকে আবার হ্যাটফিল্ড ও ডেভ তাদের তৎকালীন বেজিস্টের বেইজ বাজানো নিয়ে সন্তুষ্ট ছিলেন না। তারা মনে করতেন ম্যাক গভনি তাদের ব্যান্ডে খুব বেশি অবদান রাখতে পারছে না। তাই তারা তাদের ব্যান্ডে বারটনকে সদস্য হতে প্রস্তাব দেন। বারটন রাজী হন। তারপর এক পর্যায়ে ব্যান্ড সদস্যরা ডেভ মাস্টেইনকে ব্যান্ড থেকে বাদ দিতে সম্মত হন তার অ্যালকোহলে আসক্তি ও আক্রমণাত্নক আচরণ দেখে। এক্সোডাস গিটারিস্ট কারক হ্যামেট ঐদিন বিকালেই যোগ দেন ব্যান্ডে। তারপর ডেভ মাস্টেইন বেজিস্ট ডেভিড এলিফসনকে নিয়ে মেগাডেথ নামের ব্যান্ড গড়ে তোলেন এবং বলেন যে কারক হ্যামেট তার চাকরি চুরি করেছে ও তার লেখা গিটার লিড চুরি করে জনপ্রিয় হয়েছে। যাহোক মেটালিকার প্রথম অ্যালবাম কিল এ্যাম অল প্রকাশের পর তেমন বাণিজ্যিক সাফল্য না পেলেও অনেক ভক্ত গড়ে তোলে আন্ডারগ্রাউন্ডে। ১৯৮৪ সালে ভেনম ব্যান্ডের সাথে মেটালিকা কনসার্ট করে হল্যান্ড-এ প্রায় ৭,০০০ লোকের সামনে। তাদের রাইড দ্যা লাইটেনিং অ্যালবাম ডেনমার্ক-এ রেকর্ড হয় এবং বিলবোর্ডের ১০০তম স্থান দখল করে। ১৯৮৬ সালে ব্যান্ডের বেজিস্ট বারটন গাড়ি দুর্ঘটনায় মারা যান। সাময়িকভাবে ব্যান্ডটি স্থবির হয়ে যায়। তারপর ব্যান্ডের অন্যান্য সদস্যদের সম্মতিক্রমে ব্যান্ড আবার তাদের যাত্রা শুরু করে। নতুন বেজিস্ট এর জন্য অডিশন হয়। অডিশনে প্রায় ৪০ জনের মধ্য থেকে নিউস্টেডকে নতুন বেজিস্ট হিসেবে নিয়োগ দেয়া হয়। ২০০১ সালে বেজিস্ট জেসন নিউস্টেড তার ব্যক্তিগত সাইড প্রজেক্ট করতে ব্যান্ড থেকে বিদায় নেন। পরে ২০০৩ সালে রবার্ট ট্রুজিল্লোকে স্থায়ী বেজিস্ট হিসেবে নিয়োগ দেয়া হয়।
চিরকুট চিরকুট বাংলাদেশের জনপ্রিয় একটি ব্যান্ড। ২০০২ সালে এ ব্যান্ডটি প্রতিষ্ঠিত হয়।
মনোসরণি মনোসরণি একটি বাংলাদেশি ব্যান্ড। ২০০৪ সালের ব্যান্ডটি প্রতিষ্ঠা লাভ করে।
ডেথ এন রোল এনটোম্বড ব্যান্ড প্রথম ডেথ এন রোল ধারার গান করে। এনটোম্বড ব্যান্ডের স্বরণীয় উলভেরাইন ব্লুজ অ্যালবাম প্রকাশনার পরে মিডিয়া একে নতুন শব্দ ডেথ এন রোল বলে অভিহিত করে। ১৯৯৬ সালে গোরফেস্ট ব্যান্ডের সোল সারভাইভর হচ্ছে আরেকটি বলার মতো এ জাতের অ্যালবাম। এতে ক্ল্যাসিক রকের প্রভাব ও লক্ষ্যনীয়। যার প্রমাণ পাওয়া যায় ঐ বছরেই দ্যা ক্লাব ট্যুরে ব্ল্যাক সাবাথ, ডিপ পার্পল ওএসি ডিসি ব্যান্ডের গান গাওয়াতে। ১৯৯০ দশকের শেষের দিকে তাদের অ্যালবাম চ্যাপ্টার ১৩ বের হয় যা তাদের আগের অ্যালবামের ধারা বজায় রাখে। তারপর গোরফেস্ট ব্যান্ড ভেঙ্গে যায়। (গোরফেস্ট ব্যান্ড ৭ বছর পরে আবার একত্রিত হয়)। তাদের দুইজন সদস্য বর্তমানে লাইভ এ্যান্ড ডেঞ্জারাস নামের ব্যান্ডে; যা হল্যান্ডের থিন লেজি ব্যান্ডের প্রতি উৎসর্গকৃত, কাজ করছে।
ব্ল্যাক ব্ল্যাক বাংলাদেশের অন্যতম রক ব্যান্ড। ১৯৯৯ সালে ব্যান্ডটি আত্মপ্রকাশ করে। মূলতঃ তারা অল্টারনেটিভ রক ধাচের গান করে।
ব্ল্যাকের জন্ম তাদের অনেক গানের গীতিকার জুবায়ের হোসেন ইমনের বাসা থেকেই। পার্ল জ্যাম, শ্যাভেজ গার্ডেনের ব্যান্ডের গান তাদের অনুপ্রেরণার উৎস ছিল।এ পর্যন্ত তারা ৪ টি নিজস্ব অ্যালবাম প্রকাশ করেছে। এছাড়া বিভিন্ন মিশ্র অ্যালবামেও তারা গান প্রকাশ করেছে। তাদের সাথে এলিটা অতিথি কন্ঠশিল্পী হিসেবে ছিল শুরুর দিকে।বাংলাদেশে তারা বিপুল জনপ্রিয়তা লাভ করেছে।তাদের প্রথম অ্যালবাম ঐ বছরের সর্বাধিক বিক্রিত অ্যালবামের অন্যতম ছিল।
বিলি জো আর্মস্ট্রং বিলি জো আর্মস্ট্রং ক্যালিফোর্নিয়ার ওকল্যান্ডে জন্মগ্রহণ করেন। তিনি আমেরিকার পাঙ্ক ব্যান্ড গ্রিন ডে এর প্রতিষ্ঠাতা সদস্য। বিলি জো একাধারে সুরকার, গীতিকার ও গিটারিস্ট। ১৯৮৬ সালে মাত্র ১৪ বছর বয়সে তিনি তার বাল্যবন্ধু মাইক ডার্ন্টকে নিয়ে সুইট চিলড্রেন নামে একটি ব্যান্ড গঠন করেন। পরে ১৯৮৯ সালে ব্যান্ডের নাম পরিবর্তন করে গ্রিন ডে রাখা হয়।
দূরবীন (ব্যান্ড) দূরবীন একটি বাংলাদেশী রক ব্যান্ড দল। দলটি ২০০৪ সালে প্রতিষ্ঠিত হয়।
হাসান (গায়ক) সৈয়দ হাসানুর রহমান (গায়ক হাসান হিসাবে পরিচিত) একজন ব্যান্ড সঙ্গীতশিল্পী। তাঁর মোট গানের সংখ্যা ২০০ এর বেশী। তিনি ১৯৯৩ সালে ব্যান্ডদল আর্কে ভোকালিস্ট হিসাবে যোগ দেন এবং ব্যান্ডে থাকা অবস্থায় জনপ্রিয়তা অর্জন করেন। পরবর্তীতে ২০০২ সালে আর্ক ব্যান্ড ছেড়ে দিয়ে নতুন ব্যান্ড "স্বাধীনতা" গঠন করেন। ২০০৪ সালে তিনি "জন্মভূমি" নামের আরেকটি ব্যান্ড গঠন করেন। ২০১০ সালের শেষের দিকে তিনি আবার আর্কে যোগ দেন।
ব্ল্যাক সাবাথ ব্ল্যাক সাবাথে পরবর্তীতে ভোকাল ও অন্যান্য সদস্য পরিবর্তিত হয়। প্রথম খুব সফল হলেও পরবর্তীকালে ব্যর্থতার জন্য ১৯৭৯ সালে ব্যান্ড ছাড়তে বাধ্য করা হয় ভোকাল ওজিকে। তার গাওয়া কিছু বিখ্যাত গান হলো আয়রন ম্যান, এন আই বি, চিলড্রেন অফ দি গ্রেভ, চেঞ্জেস, হার্ড রক এনথেম নামে পরিচিত সুপারনট এবং স্নোব্লাইন্ড ইত্যাদি। এরপর ব্যান্ডে ভোকাল হিসেবে যোগ দেন কিংবদন্তি রক ব্যান্ড রেনবোর ভোকাল ডিও। তার গাওয়া জনপ্রিয় গান হলো জেরুসালেম, হেভেন এন্ড হেল ইত্যাদি। এক বছর পর ডিও ব্যান্ড ত্যাগ করেন। এরপর বিখ্যাত ব্যান্ড ডিপ পার্পলের ভোকাল অল্প কিছুদিনের জন্য ব্ল্যাক সাবাথে ছিলেন। এরপর কিছুদিন কোন শক্তিশালী ভোকাল ব্যান্ডে কাজ করেন নি। এ সময় তাদের প্রচন্ড দুরবস্থা যাচ্ছিল। এরপর টনি মার্টিন ব্যান্ডে যোগ দিলে ব্ল্যাক সাবাথ আবারো প্রাণ ফিরে পায়। তার গাওয়া অসম্ভব জনপ্রিয় একটি গান হলো হেডলেস ক্রস। টনি ১৯৯২ সালে ব্যান্ড ত্যাগ করেন। ডিও আবারো ব্যান্ডে যোগ দেন। অনেক ভাঙাগড়ার পর ব্যান্ডের প্রথম ভোকাল ওজি অসবোর্ন ১৯৯৭ সালে আবারো ব্যান্ডে ফিরে আসেন।
১৩৪৯ (ব্যান্ড) ১৩৪৯ একটি নরওয়েজিয়ান ব্ল্যাক মেটাল ব্যান্ড যা ১৯৯৭ সালে গঠিত হয়।তারা কোন রকম কৃত্রিম শব্দ ব্যবহার করে না যেমন সিন্থেসাইজার। তাই তাদের অন্যান্য ব্ল্যাক মেটাল ব্যান্ড যেমন মেইহেম,মারডুক, ইমমরট্যাল, ডার্কথ্রোন এবং এনস্লেভড ব্যান্ডের সাথে তুলনা করে অনেকে এবং তাদের কাজও অনেক ভারী ধরনের অন্যান্য ব্ল্যাক মেটাল ব্যান্ডের থেকে।ব্যান্ডটি বাণিজ্যিকভাবে ব্ল্যাক মেটাললে উপস্থাপনা করাকে ঘৃণা করে।যদিও তাদের সর্বশেষ স্টুডিও অ্যালবাম রিভেলেশন অব ব্ল্যাক ফ্লেইম অ্যালবামে কিছুটা ধীর গতির শব্দ পাওয়া যায়। ১৩৪৯ হলো বছরের নাম যে বছর কালো মৃত্যু হানা দিয়েছিল নরওয়েতে।
ভাদের ভাদের একটি পোলিশ ডেথ মেটাল ব্যান্ড যা ১৯৮৩ সালে অলজতুন শহরে গঠিত হয়। পিয়ত্র উইকযারেকের মতে যিনি ব্যান্ডটির প্রতিষ্ঠাতা গায়ক ও গিটার বাদক বলেন স্টার ওয়ারস ফ্লিম সিরিজের ডার্থ ভাদেরের নাম থেকে এই নাম রাখা হয়েছে। এইচ পি লাভচক্রাফটের গল্পও এই ব্যান্ডের গানের কথার অনুপ্রেরণা। বিলবোর্ড ম্যাগাজিনের মতে ২০০৩ সাল থেকে ভাদের ব্যান্ড ৫০০০০০ কপি অ্যালবাম বিক্রি হয়েছে সারা বিশ্বে।
আইয়ুব বাচ্চু বঙ্গবন্ধু জাতীয় স্টেডিয়ামে 'টি-টোয়েন্টি বিশ্বকাপ, ২০১৪'-এর উদ্বোধনী অনুষ্ঠানে 'বিসিবি সেলিব্রেশন কনসার্ট'-এ অনুষ্ঠানে গান পরিবেশন নিয়ে মাইলস ব্যান্ডের হামিন-এর সাথে বাচ্চুর বিরোধ সৃষ্টি হয় (১৩ মার্চ, ২০১৪)। এই দ্বন্দ্বের সূত্রে বাচ্চু ও তার ব্যান্ড এল আর বি বাংলাদেশ ব্যান্ড মিউজিক্যাল অ্যাসোসিয়েশনের (বামবা) সদস্যপদ প্রত্যাহার করে।
ব্ল্যাক সাবাথ ১৯৬৯ সালে ব্যান্ডের বেইজবাদক বাটলার ব্ল্যাক সাবাথ নামে একটি গান লিখলেন। সেখান থেকেই ব্যান্ডের নাম পাল্টে ব্ল্যাক সাবাথ রাখা হয়।
শিরোনামহীন ব্যান্ডটি টিএসসি অডিটোরিয়াম, ঢাকা বিশ্ববিদ্যালয়ে কোন নাম ছাড়াই তাদের প্রথমদিকে সরাসরি পরিবেশন করতো। তাদের পরিবেশনায় মুগ্ধ হয়ে দর্শকরা তাদের ব্যান্ডের নাম জানতে চান। কিন্তু তারা তাদের ব্যান্ডটির নাম ঠিক করতে পারছিলেন না। একসময় তারা তাদের ব্যান্ডটির নাম শিরোনামহীন রাখেন যার অর্থ কোন নাম নেই।
প্রিন্স মাহমুদ প্রিন্স মাহমুদ বর্তমানে গীতিকার, সংগীত পরিচালক হিসেবে কাজ করছেন। তার সঙ্গীতের শুরু ছেলেবেলা থেকেই । অনেকটা আড়ালে,অগোচরে পরিবারের ইচ্ছার বাইরে গিয়েই তার গান শেখা এবং গান করা শুরু করেন তিনি। স্কুলে পড়ার সময় থেকেই ব্যান্ডের সাথে জড়িয়ে পড়েন তিনি। দি ব্লুজ নামের একটি ব্যান্ডের ভোকালিস্ট ছিলেন বেশ কিছু দিন। তারপর কলেজের গন্ডি পেরিয়ে শুরু করেন পুরো দমে কম্পোজিশন। গান কম্পোজিশনের পাশাপাশি তিনি গানও লেখা শুরু করেন। সংগীতের ভূবনে প্রিন্সের এর পথ চলা শুরু হয় ৮০র দশকের একেবারে শেষ প্রান্তে এই 'দ্যা ব্লজ' ব্যান্ড এর ভোকাল ও গিটারিস্ট হিসেবে। এরপর ৯০ দশকের শুরুতে প্রিন্স গঠন করেন ‘ফ্রম ওয়েস্ট’ নামক একটি ব্যান্ড যেখানে ব্যান্ড লিডার এবং মূল ভোকাল ছিলেন তিনিই। সেই ব্যান্ড এর আলোচিত একটি গান ছিল " রাজাকার আলবদর কিছুই রইবো নারে/উপরে দালাল ভিতরে চোর কিছুই হইবো নারে/সব রাজাকার ভাইসা যাইবো বঙ্গোপসাগরে" গানটি। ফ্রম ওয়েষ্ট এর প্রকাশিত প্রথম অ্যালবাম এর নাম ছিল 'সে কেমন মেয়ে'।
জেমস (গায়ক) জেমস বর্তমানে নগর বাউল ব্যান্ডের প্রধান গিটারিস্ট এবং ভোকালিষ্ট, যা পূর্বে ফিলিংস নামে পরিচিত ছিল। তিনি তার স্বতন্ত্র কন্ঠ এবং স্টাইলের জন্য বাংলাদেশ এবং ভারতের মানুষের কাছে ব্যাপক জনপ্রিয়। তিনি বলিউডের কিছু চলচ্চিত্রে প্লেব্যাকও করেছেন।
বঙ্গবন্ধু-১ বিএস-১ উপগ্রহটি ২৬টি কে-ইউ ব্যান্ড এবং ১৪টি সি ব্যান্ড ট্রান্সপন্ডার সজ্জিত হয়েছে ১১৯.১ ডিগ্রি পূর্ব দ্রাঘিমার কক্ষপথের অবস্থান থেকে। কে-ইউ ব্যান্ডের আওতায় রয়েছে বাংলাদেশ, বঙ্গোপসাগরে তার জলসীমাসহ ভারত, নেপাল, ভুটান, শ্রীলঙ্কা, ফিলিপাইন ও ইন্দোনেশিয়া অঞ্চল। সি ব্যান্ডেরও আওতায় রয়েছে এই সমুদয় অঞ্চল।
উইনিং (ব্যান্ড) ৭০-এর দশকে পপ সম্রাট আজম খানের ব্যান্ডের কিছু সদস্য সিদ্ধান্ত নেন নিজেরা কিছু গান করার।তখন ১৯৮৩ সালে উইনিং ব্যান্ডটি গঠিত হয় যার সদস্য ছিলেন হায়দার হোসেন (গিটার ও ভোকাল),মিতুল(গিটার ও ভোকাল),
রঞ্জন (ড্রামস ও ভোকাল,শেলী (বেজ গিটার),রানা (কি-বোর্ড),ফাহিম (ইংরেজি গানের ভোকাল)।তাঁরা নির্জর নামের একটি টিভি অনুষ্ঠানে প্রথম অংশ নেন। ১৯৮৪ থেকে ১৯৮৫ সালের ভেতর ব্যান্ডের সদস্য মিতুল, হায়দার, ফাহিম ও রানা আমেরিকাতে পাড়ি জমান উন্নত জীবন এবং পড়াশোনার জন্য। তখন ব্যান্ডে কিছু সদস্য যোগ দেন ।১৯৮৫ সালে বাবু গিটারে ও ভোকালে ,রেজা রিদম গিটারে ও ভোকালে যোগ দেন, রেজা খান গিটার ও কি-বোর্ডে এবং বিপ্লব ১৯৮৬ সালে কি-বোর্ডে যোগ দেন।
১৯৮৬-৮৭ সালের দিকে উইনিং ব্যান্ড তাদের মূল ভোকালের খোঁজ শুরু করে। তখন বর্তমানে নগর বাউল ব্যান্ডের জেমসকে তারা কিছু সময়ের জন্য ব্যান্ডের সাথে অনুশীলনে রাখে।পরে ১৯৮৭ সালে চন্দন ব্যান্ডে যোগ দেয় গিটারিস্ট ও ভোকাল হিসেবে।
ব্ল্যাক ব্ল্যাক পেপসি ও গ্রামীণফোনের ডিজুসের ব্র্যান্ড অ্যাম্বাসেডর ছিল।২০০৩ সালে চ্যানেল আই-এ ‘বিশ্ব ভালবাসা দিবস’ উপলক্ষে নির্মিত টেলিফিল্ম ‘অফবিট’ এ তারা অভিনয় করে। তাহসান ব্যাক্তিগত কারণে ব্যান্ড ত্যাগ করে ও তার সলো ক্যারিয়ারে মনোনিবেশ করে।তাদের ৩য় অ্যালবাম আবারের পৃষ্ঠপোষক ছিল ওয়ারিদ টেলিকম যা বর্তমানে এয়ারটেল (বাংলাদেশ) নামে পরিচিত।
তাদের আবার অ্যালবাম রেকর্ডিং চলাকালীন সময়ে সড়ক দুর্ঘটনায় ব্ল্যাকের সাউন্ড ইঞ্জিনিয়ার ইমরান আহমেদ চৌধুরী মুবিন মারা যায় এবং বেজ গিটারিষ্ট মিরাজ ও ড্রামার টনি আহত হয়। মিরাজ এই কারণে ব্যান্ড ছেড়ে দিতে বাধ্য হয়। তাকে সিঙ্গাপুরের মাউন্ট এলিজাবেথ হাসপাতালে নিয়ে যাওয়া হয়। টনি তার মানুসিক দূর্যোগ কাটিয়ে আবার গানে মনোযোগ দেয়। তারপর তার স্থানে বেজ বাবা সুমন ১ বছরের মতো কাজ করেন। এরপর আসেন মিরাজের শিক্ষক সাগর। আবার অ্যালবামে কাজ করার পর তিনি ২০১০ সালের মাঝামাঝিতে দল ত্যাগ করেন।তার স্থানে টিটু যোগ দেয়।
ব্ল্যাক ব্যান্ড তাদের ৪র্থ অ্যালবামের কাজ করছে। ২০১০ সালের ডিসেম্বরে তারা কলকাতার একটি উৎসবে গান করে।
পদ্ম পাতার জল ব্রিটিশ ঔপনিবেশিক সময়কার এক বাঈজি বাড়ির গল্প নিয়ে এই চলচ্চিত্রের কাহিনী গড়ে উঠেছে। একজন সরল কবি উচ্চশিক্ষার জন্য গ্রাম থেকে শহরে যায়। জাগতিক চাকচিক্য তাকে কখনোই আকর্ষণ না করলেও বন্ধুদের পাল্লায় পড়ে একদিন তাকে যেতে হয় শহরের শ্রেষ্ঠ বাঈজীর মহলে। সেথানে সুন্দরী বাঈজীর রূপ নৃত্যকলা সঙ্গীতে আকৃষ্ঠ হয়ে নিজের কবিতায় সেই মুগ্ধতা প্রকাশ করতে থাকে। পোশাদার বাঈজীর নিকট কবিতার কোন মূল্য নেই। একদিন একটি বাঊজীর কানের একটি ঝুমকা কবিকে পৌছে দেয় বাঈজী মহলের সীমানার ভেতরে যেখানে সকলের প্রবেশ নিষেধ। ধীরে ধীরে প্রকাশ হতে থাকে ঊনবিংশ শতাব্দীর চাকচিক্যময় বাঈজী মহলের ভেতরের ঘটনা। এদিকে কবি ধীরে ধীরে সীমানা ভেঙে বাঈজীর সাথে ঘনিষ্ঠ সম্পর্ক তৈরি করতে চেষ্টা করে।চলচ্চিত্রে সঙ্গীত আয়োজনে বিভিন্ন সুরকার এবং সঙ্গীতঙ্গ পাশাপাশি বাংলাদেশের দুইটি ব্যান্ড কাজ করে। এদের মধ্যে রয়েছেন আহমেদ ইমতিয়াজ বুলবুল, শায়ান চৌধুরী অর্ণব, এস আই টুটুল, অদিত ওজবার্ট এবং ব্যন্ড শিরোনামহীন ও চিরকুট। গান লিখেছেন যৌথভাবে লতিফুল ইসলাম শিবলী এবং শারমিন সুলতানা। চলচ্চিত্রের বিভিন্ন গানে কণ্ঠ দেন আসিফ আকবর, সাবরিনা পড়শী, নাজমুন মুনিরা ন্যান্সি, দিলশাদ নাহার কনা, এলিটা করিম, শায়ান চৌধুরী অর্ণব, ব্যান্ড শিরোনামহীন প্রমুখ। চলচ্চিত্রর "পদ্ম পাতার জল" নামে শিরোনাম সঙ্গীত পরিবেশন করে ব্যান্ড শিরনোমহীন।
অবিচুয়ারি ডেথ মেটাল ধারার সঙ্গীতে অবিচুয়ারি একটি অন্যতম প্রধান ব্যান্ড। ১৯৮৫ সালে ব্যান্ডটির লাইন আপ ছিল জন টারডি ভোকালে, অ্যালেন ওয়েস্ট গিটারে, ট্রেভর পেরেস গিটারে, জেরোমি গ্রাবল বেজ গিতারে এবং ডোনাল্ড টারডি ড্রামে।১৯৮৭ সালে তাদের প্রথম ২টি গান মুক্তি পায়।পরের বছরই তাদের প্রথম অ্যালবাম স্লোলি উই রট মুক্তি পায় এবং তাদের নাম অবিচুয়ারি হয়।ব্যান্ডটি এখনো ডেথ মেটাল সঙ্গীত আন্দোলনের একটি উল্লেখযোগ্য নাম আমেরিকাতে। এদের অ্যালবাম এখন পর্যন্ত ৩৬৮১৮৫ কপি বিক্রি হয়েছে।তাদের ১৯৯২ সালের অ্যালবাম দ্যা অ্যান্ড কম্পলিট মোট ১০৩৩৭৮ কপি বিক্রি হয়েছিল শুধু মাত্র আমেরিকাতেই।
১৯৯৭ সালের অ্যালবাম ব্যাক ফ্রম ডেথের পর ব্যান্ডটা সফর করতে করতে ক্লান্ত হয়ে পড়ে এবং তারা বিভক্ত হয়ে পড়ে। তারপর ব্যান্ডের সদস্যরা অন্যান্য ব্যান্ড যেমন-সিক্স ফিট আন্ডার ইত্যাদিতে কাজ করতে থাকে। ২০০৩ সালে তারা আবার একত্রিত হয় এবং ফ্রোজেন ইন টাইমস অ্যালবাম বের করে ২০০৫ সালে।ব্যান্ডের প্রথম লাইভ ডিভিডি ফ্রোজেন লাইভ বের হ্য ২০০৭ সালের ডিসেম্বরে।
ব্যান্ডটি বর্তমানে ক্যান্ডেললাইট রেকর্ডসের সাথে চুক্তিবদ্ধ। অবিচুয়ারি সর্বশেষ অ্যালবাম ডার্কেস্ট ডে মুক্তি পায় ৩০শে জুন, ২০০৯ সালে। লাইভ অ্যালবাম
ইপি
ট্রান্সমিটার আইটিইউ নামের সংস্থাটি বেতার বর্ণালী থেকে বিভিন্ন কাজের উপযুক্ত ব্যান্ড নির্ধারিত করে দেয়। বার্তা প্রেরণকারী ট্রান্সমিটারকে সনাক্ত করতে কোন কোন ক্লাসের রেডিও ট্রান্সমিটারকে একটি ইউনিক কল সাইন দেওয়া হয় (উদাহরণস্বরূপ: এস২১জেড হল একটি বাংলাদেশী কল সাইন)। এজন্য ট্রান্সমিটার পরিচালনাকারীকে অবশ্যই সরকার থেকে লাইসেন্স নিতে হয়। যেমন: বাংলাদেশে হ্যাম রেডিও অপারেটরের একটি লাইসেন্স নিতে হলে বাংলাদেশ টেলিকমিউনিকেশন রেগুলেটরি কমিশন থেকে একটি পরীক্ষায় উত্তীর্ণ হতে হয় যার দ্বারা রেডিও পরিচালনাকারী ব্যক্তির যোগ্যতা সমন্ধে নিশ্চিত হওয়া যায়।
ফীডব্যাক (ব্যান্ড) ফীডব্যাক বাংলাদেশের একটি বিখ্যাত এবং জনপ্রিয় ব্যান্ড। এ পর্যন্ত তারা ১০টি স্টুডিও অ্যালবাম বের করেছে। দেশের শুরুর দিকের ব্যান্ডগুলির একটি - ১৯৭০-এর দশকে এর যাত্রা শুরু। বাংলাদেশী পপ্ সঙ্গীতের ইতিহাসে ফীডব্যাকের ব্যাপক অবদান। শুরুর দিকে ফিডব্যাক ঢাকার পাঁচ তারা হোটেলের নাইট ক্লাবে ইংরেজি পপ মিউজিক পরিবেশন করতো। তারপর ১৯৮৭ সাল থেকে ফীডব্যাক পুরো দমে বাংলা রক মিউজিক নিয়ে কাজ শুরু করেন। ১৯৯৬ সালে লিড ভোকাল মাকসুদ ব্যান্ড ছেড়ে দেন। গতানুগতিক ধারা থেকে বের হয়ে সমাজসচেতন মূলক গান করাই মাকসুদ ফীডব্যাক ছেড়ে দেয়ার কারণ হিসেবে দেখান।
শিরোনামহীন এপ্রিল ২০১৪ সালে, ব্যান্ডটি "শিরোনামহীন" নামে তাদের প্রাতিষ্ঠানিক অ্যান্ড্রয়েড অ্যাপ্লিকেশন চালু করে। ব্যান্ড সদস্যদের সম্পর্কে বিস্তারিত, পঞ্চম অ্যালবামের গানসমূহ, গানের কথা, আলোকচিত্র এবং ব্যান্ডের কার্যক্রমের হালনাগাদ এই অ্যাপ্লিকেশনের মাধ্যমে পাওয়া যাবে।
অ্যানেত্তে অলজোন আনেত্তে অলজোন একজন সুইডিশ শিল্পী যিনি ১৯৭১ সালের ২১শে জুন জন্ম গ্রহণ করেন; তিনি মূলত পরিচিত সুইডিশ পাওয়ার মেটাল ব্যান্ড নাইটউইশ-এর মূল ভোকাল হিসেবে। তিনি আগে অ্যালিসন অ্যাভেনিউ নামের একটি সুইডিশ ব্যান্ডের ভোকাল ছিলেন। তার গলার সীমা সোপরানো স্তরের। তিনি উইথইন টেম্পটেশন ব্যান্ডের শ্যারন ডেন আদেলের ও ইপিকা ব্যান্ডের সিমোনে সিমোনেরে একজন ভক্ত। ২০০৭ সালের প্রথমদিকে তিনি নাইটউইশ ব্যান্ডে যোগ দেন মূল গায়িকা হিসেবে। প্রায় ২০০০ প্রার্থী থেকে তিনি নির্বাচিত হন।
সি ব্যান্ড (আইইইই) সি-ব্যান্ডের উপগ্রহের যোগাযোগ অংশটি টেলিভিশনের রিসিভ-অনলি স্যাটেলাইট রিসেপশন সিস্টেমের সাথে সম্পৃক্ত, যা সাধারণত "বড় ডিশ" সিস্টেম নামে পরিচিত, কারণ ছোট্ট অ্যান্টেনাগুলো সি-ব্যান্ড সিস্টেমে ব্যবহারের জন্য অনুকূল নয়।. সি-ব্যান্ডে ব্যবহৃত অ্যান্টেনাগুলো আকার সাধারনত ৭.৫ থেকে ১২ ফিট পর্যন্ত হয়ে থাকে, তবে এর থেকে বড় আকারে অ্যান্টেনাও ব্যবহার করা যায়। স্যাটেলাইট যোগাযোগের ক্ষেত্রে, প্রতিকূল আবহাওয়ায় সি ব্যান্ডের মাইক্রোওয়েভ কম্পাঙ্ক গুলো কেইউ মাইক্রোওয়েভ কম্পাঙ্ক গুলোর তুলনায় অধিক কার্যক্ষম। বৃষ্টিপাত ও বায়ুতে অধিক আর্দ্রতা সহ প্রতিকূল আবহাওয়াগুলির নেতিবাচক প্রভাবগুলিরকে সমষ্টিগত রেইন ফেইড বলা হয়ে থাকে।
ইমাজিন ড্রাগনস ২০০৮ সালে মূল কণ্ঠশিল্পী "ড্যান রেনল্ডস" ড্রামার "এন্ড্রো টলম্যানের" সাথে পরিচিত হয় "বার্মিংহাম ইয়াং ইউনিভার্সিটিতে" যখন তারা উভয়েই ছাত্র ছিল। রেনল্ডস এবং টলম্যান যুক্ত করেন "এন্ড্রু বেক", "ডেইভ লেমকে", এবং "অররা ফ্লুয়েন্সকে" গিটার, বেইজ এবং পিয়ানো বাজানোর জন্য তাদের ব্যান্ডে। তাদের নামটি একটি অ্যানাগ্রাম যার মানে শুধু ব্যান্ড সদস্যরাই জানেন এবং রেনল্ডস বলেছেন যে এতে সবার সম্মতি ছিল। পাঁচজন মিলে প্রকাশ করেন গান "স্পিক টু মি" নামে। বেক এবং ফ্লোরেন্স ব্যান্ড থেকে বের হন একই বছরে। ২০০৯ সালে টলম্যান যুক্ত করেন উচ্চ বিদ্যালয়ের বন্ধু "ওয়েইন সারমন"কে গীটার বাজানোর জন্য যে "বার্কলি কলেজ অব মিউজিক" থেকে স্নাতক সম্পন্ন করেছে। পরবর্তিতে যুক্ত করে তার স্ত্রী "ব্রিটনি টলম্যানকে" গাইতে সহয়তা এবং স্বরগ্রাম বাজানোর জন্য। পরবর্তিতে লেমকি ব্যান্ড ছাড়েন ফলে সারমন আরেকজন বার্কলি ছাত্র নিয়ে আসেন "বেন ম্যাকি" নামে বেইজিস্ট হিসাবে ব্যান্ডটির লাইন-আপ সম্পন্ন করতে। ব্যান্ডটি তাদের শহর প্রবো,উতাহতে বেশ জনপ্রিয়তা পায় ব্যান্ডটির সদস্যরা লাস ভেগাস-এ আসার পূর্ব পর্যন্ত, ড্যান রেনোল্ডস এর শহর যেখানে তারা প্রথম এক্সটেন্ডেড প্লে রেকর্ড করে এবং প্রকাশ করে।
দূরবীন (ব্যান্ড) সংঙ্গীতশিল্পী শহীদ তাঁর সংগীতপ্রেমী কয়েকজন বন্ধুকে নিয়ে ২০০২ সালের ১২ ডিসেম্বর দূরবীন ব্যান্ড গঠন করেন।
প্রতিষ্ঠার দুই বছর পর ২০০৬ সালে ব্যান্ডের নামের সঙ্গে মিল রেখে প্রকাশিত হয় প্রথম অ্যালবাম ‘দূরবীন’। এরপর আরও দুটি অ্যালবাম প্রকাশিত হয়।
ল্যাম্ব অব গড (সঙ্গীতদল) ২০০০ সালের সেপ্টেম্বরে নতুন নাম ও লেবেলে নতুন অ্যালবাম বের হয় যার নাম নিউ আমেরিকান গোস্পেল। প্যাট্রিক কেনেডি ব্যান্ডের শুরুটাকে পেন্টেরা ব্যান্ডের সাথে তুলনা করেন। রোলিং স্টোন ব্যান্ডের কির্ক মিলার তাদের ৩য় স্টুডিও অ্যালবাম অ্যাজ দ্যা প্যালেসেস বার্নকে পাঁচে তিন দেন। ২০০৩ সালের এক নাম্বার অ্যালবাম হিসেবে অ্যালবামটিকে ভোট দেন রিভলভার ম্যাগাজিন ও মেটাল হ্যামার ম্যাগাজিন। প্রথম হেডব্যাঙ্গারস বল সফরে তারা একটি ডিভিডি রেকর্ড করে যাতে একটি তথ্যচিত্রও ছিল এবং টেরর ও হাবরিস নামের একটি ডিভিডি অ্যালবাম বের করে। এটি ৩১ নাম্বারে অভিষিক্ত হয় বিলবোর্ড টপ মিউজিক ভিডিও চার্টে।
রক্‌স্টার্‌টা রক্‌স্টার্‌টা ৮০' এর শেষ দিকে এবং ৯০' এর শুরুর দিকে বেশ কয়েকটি সফল কনসার্ট এ অংশ নেয়। পরবর্তীকালে ব্যান্ডের অধিকাংশ সদস্য উচ্চশিক্ষার্থে দেশের বাইরে চলে গেলে যোগাযোগের অভাবে ব্যান্ডের কার্যক্রম থেমে যায়। মাহবুব-উর-রশিদ মাইল্‌স্‌ এ ড্রামার হিসেবে যোগ দেন। পরে ছেড়ে যান। তাকে দেশের সেরা ব্যান্ড ড্রামার দের একজন হিসেবে গণ্য করা হত। ইমরান হোসেন এখন এলিফ্যান্ট রোড নামের ব্যান্ডের সাথে যুক্ত।
এলিটা করিম ২০০১ সালে দেশে ফেরেন এলিটা। এরপর ব্ল্যাক ব্যান্ডের সাথে জড়িত হন এলিটা। ২০০৯ সালে বের হয় প্রথম মিক্সড অ্যালবাম ‘আমার পৃথিবী’। ‘মিথ্যা’ শিরোনামে অ্যালবামটির একটি গানে ব্যান্ডের ভোকালিষ্ট জন।জনের এর সাথে কণ্ঠ দেন তিনি। সে সময় শ্রোতামহলে গানটি বেশ সাড়া ফেলে। পরবর্তীতে গড়ে তোলেন তার নিজের ব্যান্ড ‘রাগা’। ব্যান্ডের নামেই একটি অ্যালবামও বের করেন তিনি। অবশ্য, ব্যান্ডটি এখন আর নেই। তবে ২০০৯ সালে ‘অন্তহীন’ নামের মিক্সড অ্যালবামটি বাজারে বেশ আলোচিত হয় তার। আর তখন থেকেই তার পরিচিতির গণ্ডিটা একটু একটু করে প্রসারিত হতে থাকে। এরপর অনেক মিক্সড অ্যালবামে কণ্ঠ দিলেও এখনো পর্যন্ত একক কোন অ্যালবাম বের করা হয়নি এলিটার। তবে, শ্রোতাদের জন্য সুখবর দিতে দেরি করলেন না এই কণ্ঠশিল্পী। জানালেন- নাম এখনো চূড়ান্ত না হলেও খুব শীঘ্রই বাজারে আসছে প্রথম একক (সলো) অ্যালবাম। এখন কাজ চলছে।। তাছাড়া আইসিসি বিশ্ব টুয়েন্টি২০ প্রতিযোগিতার সূচনা সঙ্গীত চার ছক্কা হৈ হৈ গানটিতে অন্য সবার মত কণ্ঠ দেন এলিটা।
বেতার বর্ণালী ব্যবহার এবং বরাদ্দকরণের সুবিধার্থে, আইটিইউ রেডিও স্পেকট্রামকে ১২ টি ব্যান্ডে ভাগ করেছে। প্রতিটা তরঙ্গদৈর্ঘই শুরু হয় ১০ মিটারের (10n) ঘাত হিসেবে, যার ফ্রিকোয়েন্সি (কম্পনমান) থাকে 3×108-n হার্টজ। প্রতিটা তরঙ্গদৈর্ঘই এক এক দশক বা দশগুন করে বৃদ্ধি পায়। প্রতিটা ফ্রিকোয়েন্সিরই একটি চলিত নাম আছে। উদাহরণস্বরূপ: হাই ফ্রিকোয়েন্সি (HF) বলে অভিহিত করা হয় ১০০ থেকে ১০ মিটার তরঙ্গদৈর্ঘকে যার ফ্রিকোয়েন্সি হল ৩ মেগা থেকে ৩০ মেগাহার্জ। কেবলমাত্র চিন্হিতকরণের সুবিধার্থে আইটিইউ থেকে একটি চলতি নাম দেয়া হয়েছে, যার সাথে আসলে ফ্রিকোয়েন্সি বরাদ্দের কোন সম্পর্ক নাই। ব্যবহার কিংবা বরাদ্দকরণের সুবিধার্থে আইটিইউ আবার প্রতিটা ব্যান্ডকে অসংখ্য উপ-ব্যান্ডে ভাগ করেছে।  
আইটিইউ রেডিও রেগুলেশনের আর্টিকেল ২ এর সেকশন ২.১ বিভাগে সকল রেডিও ব্যান্ডের বিস্তারিত বিবরণ দেওয়া হয়েছে। বলা হয়েছে, "বেতার বর্ণালীকে নিম্নোক্ত ৯ ব্যান্ডে ভাগ করা হবে, যার প্রত্যেকটিকে নিম্নোক্ত টেবিলে প্রদর্শিত ছকে একটি পূর্ণসংখ্যা দিয়ে চিন্হিত করা হবে।".
মারুন ৫ মারুন ৫ হল একটি আমেরিকান পপ রক ব্যান্ড যা ক্যালিফোর্নিয়ার লস এঞ্জেলেসে প্রতিষ্ঠিত হয়। এটির বর্তমান প্রধান গায়ক অ্যাডাম লেভিন, কীবোর্ড এবং তাল গিটারবাদক জেসি কারমাইকেল, ব্যাসিস্ট মিকি ম্যাডেন, প্রধান গিটারবাদক জেমস ভ্যালেনটাইন, ড্রামার ম্যাট ফ্লিন এবং কীবোর্ডের পি জে মর্টন। বর্তমানের এই গ্রুপটি প্রতিষ্ঠিত হওয়ার আগে, আসল চারজন সদস্য, অ্যাডাম লেভিন (প্রধান কণ্ঠস্বর, প্রধান গিটার), জেসি কারমাইকেল (তাল গিটার, ব্যাকিং কণ্ঠস্বর), মিকি ম্যাডেন (ব্যাজ গিটার) এবং রায়ান ডাসিক (ড্রামস) মিলে ১৯৯৪ সালে কারার'স ফুল নামে একটি ব্যান্ড খুলেছিল , যখন কিনা তারা উচ্চ বিদ্যালয়ে অধ্যায়নরত ছিল।
ব্যান্ডটি, নিজেরা একটি অ্যালবাম প্রকাশ করেছিল যার নাম ছিল "উই লাইক ডিগিং?", তারপর তারা রিপ্রাইস রেকর্ডসের সঙ্গে চুক্তিবদ্ধ হয় এবং ১৯৯৭ সালে তাদের "দ্য ফোর্থ ওয়ার্ল্ড" অ্যালবাম মুক্তি পায়। অ্যালবামটিরর পরে এটি ঈষদুষ্ণ প্রতিক্রিয়া সৃষ্টি করতে সমর্থ হয়। ব্যান্ডটি রেকর্ড লেবেলের সঙ্গে চুক্তি বাদ দেয় এবং ব্যান্ডের সদস্যবৃন্দ কলেজে ভর্তি হয়।
ডেথ মেটাল আশির দশকের মাঝামাঝি ডেথ মেটাল সঙ্গীতের উদ্ভব ঘটে। ডেথ ব্যান্ডের লীডার চাক সোল্ডিনারকে ডেথ মেটাল সঙ্গীতের পিতা হিসেবে ধরা হয়। এ সঙ্গীত ধারা বিশেষভাবে কিছু থ্রাশ মেটাল ব্যান্ড দ্বারা অনুপ্রানিত, যেমন স্লেয়ার, কেল্টিক ফ্রস্ট,ক্রিয়েটর। মরবিড এ্যাঞ্জেল, পসেসড ব্যান্ড এ সঙ্গীত ধারার পুরোধা। আশির দশকের শেষের দিকে এবং নব্বই দশকের শুরুতে ডেথ মেটাল সারা বিশ্বে জনপ্রিয় হয়ে উঠতে থকে। ক্যানিবাল করপস, মরবিড এ্যাঞ্জেল,ওবিচুয়ারি কিছু ব্যবসায়িকভাবে সফল ব্যান্ডের নাম। ব্যবসায়িকভাবে সফলতা পেলেও মূলধারার সঙ্গীত থেকে এখনও ডেথ মেটাল ব্যান্ডগুলো বিচ্ছিন্ন।